Q=15	C=3	SS=0	LS=11	PS=0	DC=0	LC=0	SD=0	BS=3	G0=90	G1=73	G2=54	DLID=az_RU	BODY=Тәһсил фәдаисинин портретинә ҹизҝиләр — AQRA Elmin İnkişafına Dətsək İctimai Birliyi\nТәһсил фәдаисинин портретинә ҹизҝиләр\n16 сентября, 2013 АР Тәһсил Ҹәмијјәти\nМүстәгил Азәрбайҹан тәһсилинин инкишафында хидмәтләри олан инсанлар барәдә дүшүнәркән АзТУ-нун досенти, т.е.н. Нугай Әлийевин адыны чәкмәмәк мүмкүн дейил… Һәтта ҹәсарәтлә сөйләмәк олар ки, онун бу саһәдә мисилсиз хидмәтләри вардыр вә чох тәәссүф ки, ҝениш тәһсил иҹтимаиййәти бу һагда һеч дә кифайәт гәдәр мәлуматлы дейил…\nБунун сәбәбләриндән бири одур ки, Нугай мүәллим өзү чох тәвазөкар инсандыр. О, һәр һансы бир ишдә адынын һалланмасыны гәтиййән истәмир. Нугай Әлийев һесаб едир ки, һеч бир фөвгәладә иш ҝөрмүр… Һәр бир азәрбайҹанлы зийалысынын ҝөрә биләҹәйи вә йа ҝөрмәли олдуғу ишләрлә мәшғул олур…\nДиҝәр бир сәбәб исә одур ки, Нугай мүәллим вә елә ону әһатә едән инсанлар да һесаб едирләр ки, биз Азәрбайҹан тәһсилинә һәлә чох борҹлуйуг. Нугай мүәллим дейир ки, биз Нәҹәф бәй Вәзировун, Әбдүррәһим Һагвердийевин вә йа Үзейир бәйин етдикләриндән гат-гат аз едирик…\n…Истәйирәм Нугай Әлийевлә таныш олдуғум илләрә гайыдам… Елә билирәм, бу кечән әсрин 90-ҹы илләринин орталарына тәсадүф едирди… Онда Н.Әлийев бир груп ҝөркәмли Азәрбайҹан зийалылары илә артыг Тәһсил Ҹәмиййәтини тәсис етмишди. Мән бу барәдә анҹаг дөврү мәтбуатдан мәлумат алмышдым… О вахт мүстәгил Азәрбайҹан тәһсилиндә тәбәддүлатлы, һәм дә тәрәддүдлү бир дөвр иди. Тәһсилимиз һансы йолла ҝетмәлидир? Мүстәгил Азәрбайҹанын тәһсил системи һансы дәйәрләрә сөйкәнмәлидир? Тәһсилин идарә едилмәси һансы принсипләрлә һәйат кечирилмәлидир?\nО вахтлар гүввәдә олан Тәһсил Ганунунун ишләк механизмләринин йарадылмасы үчүн Тәһсил Ҹәмиййәти әтрафында топланмыш зийалылар нә гәдәр мүзакирәләр кечирир, дискуссийалар вә фикир мүбадиләси апарырдылар… Јадымдадыр, белә тәдбирләрин әксәриййәти мәһз Н.Әлийевин тәшәббүсү вә билаваситә рәһбәрлийи алтында һәйат кечирилирди…\nҺәмин вахтлар (йәгин ки, 1995-2000-ҹи илләр) Тәһсил Ҹәмиййәтиндә өлкәнин иҹтимаи һәйатынын ән мүһүм проблемләри әтрафында дәйирми масалар, семинар вә конфранслар кечирилирди. Һәм дә бу мүзакирәләрә чох мөтәбәр тәшкилатларын, дөвләт вә өзәл гурумларын нүмайәндәләри дәвәт едилирди. Белә конфрансларда “гара иши” ҝөрән бир “мәсул катиб” кими, дейә биләрәм ки, чох сәвиййәли, чох ишҝүзар, обйектив вә принсипиал мүзакирәләр апарылырды…\nДемократик мүһит вә фикир мүхтәлифлийи һөкм сүрүрдү. Белә мүзакирәләрин һөкмән йекун сәнәди һазырланырды вә мүвафиг дөвләт вә өзәл структурларына тәгдим едилирди. Шүбһә етмирәм ки, Тәһсил Ҹәмиййәтинин фәаллары тәрәфиндән ишләнмиш бир сыра әһәмиййәтли тәклиф вә төвсийәләр сонрадан мүһүм дөвләт програмларынын ишләнмәси вә реаллашдырылмасы үчүн әсас ола биләрди…\nЈадымдадыр, “Металлурҝийа – өлкәнин игтисади гүдрәтинин әсасыдыр” мөвзусунда дәйирми маса неҹә бөйүк мараға сәбәб олмушду. Онда Н.Әлийев дейирди ки, биз өлкәнин сәнайе потенсиалыны дирчәлтмәк үчүн айры-айры сәнайе саһәләринин проблемләрини ардыҹыллыгла мүзакирәйә чыхармалы, дөвләт вә өзәл гурумлара елми әсасландырылмыш тәклифләр вермәлийик.\nНугай мүәллим дейирди ки, биз енерҝетиканы дирчәлтмәлийик, сонра онун базасында металлурҝийа вә машынгайырманы инкишаф етдирмәлийик. Бунлар локомотив ролуну ойнамалыдыр, сонра елм вә технолоҝийа тутумлу саһәләри йаратмалыйыг… Бунларын һамысынын башында мүкәммәл тәһсил системинин һазырладығы ихтисаслы кадрлар дурмалыдыр…\nН.Әлийевин бөйүк диггәт йетирдийи мәсәләләрдән бири реҝионларын сүрәтли инкишаф етдирилмәси мәсәләси иди. Нугай мүәллим һесаб едирди ки, реҝионларын инкишафы тәбии, ҹоғрафи, әһалинин мәшғуллуг сәвиййәси, һәтта етник тәркиби, адәт вә әнәнәләри кими амилләр нәзәрә алынмагла хүсуси програмлар әсасында апарылмалыдыр. Јадымдадыр, Нугай мүәллим тез-тез бизә өзү тәртиб етдийи Азәрбайҹанын реҝионал инкишаф хәритәсини ҝөстәрирди… Бурада һәр бир реҝион, район, шәһәр вә кәндләрин хүсусиййәтләри әсасында инкишафы прогнозлашдырылырды…\nҮмумиййәтлә, Нугай мүәллим ири мигйаслы, ҝениш, әһатәли дүшүнҹә тәрзинә вә билҝиләрә малик бир инсандыр. О елмимизи, динимизи, мәдәниййәтимизи, тарихимизи, әдәбиййатымызы дәриндән билир, севир вә даим тәблиғ едир. Нугай мүәллим антик дөвр фәлсәфәсиндән, Сократ, Аристотел, Бәһмәнйар, Низамидән тез-тез игтибаслар едир, дөврүн бөйүк сәркәрдәләри, һөкмдарлары, мүтәфәккирләрин ибрәтамиз фикир вә һәрәкәтләрини тәһлил етмәйи чох севир.\nҮмумиййәтлә, Н.Әлийев аналитик вә системли дүшүнҹә тәрзинә маликдир. Ону дүнйанын дүнәни дә, бу ҝүнү дә, ҝәләҹәйи дә чох дүшүндүрүр. Инсанын тәбиәтә вурдуғу зийанлар, бәшәриййәтин талейи Нугай мүәллими даим дүшүндүрүр, онун “йухусуну әршә чәкир”. Ингилаблар, мүһарибәләр, халгларын дүчар олдуғу бәлалар ейни дәрәҹәдә Нугай Әлийеви нараһат едир…\nХалгымызын Гарабағ савашы, йашадығымыз фаҹиәләр исә Нугай Әлийевин бағрында сағалмаз изләр бурахмышдыр. Мән Гарабағ дәрди, Шуша нисҝилини онун гәдәр йандырыб-йахан икинҹи зийалы танымырам. Нугай мүәллим бу фаҹиәләри һәм дә бир шәхси фаҹиәси кими йашайыр, чүнки бу ағры-аҹылар ону бәлкә һамыдан чох инҹидир. Сәбәби исә айдындыр. Нугай мүәллим елинә, обасына, торпағына, халгына, милләтинә чох йаныб-дөнән бир зийалыдыр…\n…Дейәсән мәтләбдән узаг дүшдүм… 1999-ҹу ил иди. Тәһсил Ҹәмиййәти фәалларындан бири, проф. Валеһ Бахшәлийев мәнимлә ҝөрүшдү вә Тәһсил Ҹәмиййәтинин беш серийалы “Билҝи” дәрҝиси нәшр етдирмәк ниййәтиндә олдуғуну мәнә билдирди. Валеһ мүәллим деди ки, Нугай мүәллим мәнимлә бу мәсәләни мүзакирә етмәк истәйир. Бу мәним Нугай мүәллимлә, неҹә дейәрләр, илк рәсми ҝөрүшүм иди…\nЈадымдадыр, Нугай мүәллим Тәһсил Ҹәмиййәти, онун миссийасы, мәгсәди вә вәзифәләри барәдә мәнимлә азы ики саат сөһбәт етди. Онда мән онун нә гәдәр ишыглы мәгсәдләрә хидмәт етдийинин шаһиди олдум вә һәмин вәзифәләрин һәйата кечирилмәсиндә она йардымчы олаҹағыма сөз вердим.\nБеләликлә, 1999-ҹу илин сонунда биз әл-әлә вериб, “Билҝи” дәрҝисинин бүтүн серийаларынын 1-ҹи сайынын ишыг үзү ҝөрмәсинә наил олдуг. Н.Әлийевин севинҹинин һәдди-һүдуду йох иди. Јадымдадыр, о журналын беш серийалы дәстини даһа кимә ҝөндәрмәди: китабханалара, университетләрә, дөвләт гурумларына.\nО вахт бу һадисә елм вә тәһсил иҹтимаиййәтиндә бөйүк резонанса сәбәб олду. Журналын редаксийа һейәтләриндә Азәрбайҹанын ән ҝөркәмли алимләри тәмсил олунурду: редакторлар Расим Әлизадә, Рамиз Гурбанов, Фикрәт Бабайев, Акиф Аббасов, Магсуд Әлийев, Расим Әфәндийев, Рөвшән Гулийев; мәсул катибләр: Низами Исмайылов, Рамиз Һәсәнли, Валеһ Бахшәлийев, Зәки Вәлийев вә б.\nТәһсил Ҹәмиййәтинин сәдри олараг Нугай мүәллим һеч вахт редаксийаларын ишинә мүдахилә етмирди, әвәзиндә онларын рәван ишләмәси үчүн бүтүн мадди-техники вә малиййә мәсәләләринин һәллинә дәстәк верирди.\nЖурналларла йанашы Ҹәмиййәт “Тәһсил” гәзетини бурахырды. Гәзет о вахт тәһсил системинин ән актуал мәсәләләринә пешәкар нүфуз едирди. Гәзетдә бирҝә фәалиййәтимизи инди дә бөйүк еһтирамла хатырлайырам: пешәкар журналистләр Мүшфиг Борчалы, Гурбан Тәләтоғлу, Ханлар Иманов вә башгалары.\nҮмумиййәтлә, Тәһсил Ҹәмиййәтинин чохсайлы гурумларында (Һүгуг Мәркәзи, Бейнәлхалг Әлагәләр Мәркәзи, Поезийа Мәктәби, Журналистләр Мәктәби вә с.) нә гәдәр истедадлы ҝәнҹләр топланмышды. Онлар бурада илк иш вә идарәчилик мәктәби кечирдиләр… Һазырда онларын чоху бир чох мөтәбәр дөвләт вә өзәл гурумларында чалышыр: Ирадә Әлийева, Илһамә Һәсәнова, Елхан Мәдәтли…\nБүтүн бу гурумлар шәхсән Н.Әлийевин тәшәббүсү илә йарадылмышды вә билаваситә онун рәһбәрлийи алтында ишләйирди.\nТәһсил Ҹәмиййәтиндә өлкәнин ҝөркәмли зийалыларынын тәмсил олундуғу Ағсаггаллар Шурасы фәалиййәт ҝөстәрирди. Бурада Нугай мүәллим демишкән, “милләтин гаймағы” топланмышды. Ҹәмиййәтин Идарә Һейәти исә онун “дөйүнән үрәйи” иди. Бурада танынмыш педагоглар Әждәр Ағайев, Нурәддин Казымов, Рәһим Һүсейнов, Магсуд Әлийев, Рафиг Әлийев кими сималар тәмсил олунурду.\n…Тәһсил Ҹәмиййәтиндә әмәкдашлыг етдийим аз гала 10 ил мүддәтиндә аз гала һәр һәфтә һансыса бир мөтәбәр тәдбирин, дәйирми маса вә конфрансларын иштиракчысы, тәшкилатчысы йа да мәрузәчиси олурдуг. Мөвзулар исә чох әһатәли иди вә һәр бир Азәрбайҹан зийалысыны мүнасибәт билдирмәйә чағырырды… Тәһсилимизин бу ҝүнү вә сабаһы… Тәһсил Академийасы лазымдырмы? Муғам – халгын милли сәрвәтидир вә с.\nБу мүзакирәләр ичиндә бир нечә ән йадда галанларына бир даһа гайытмаг истәрдим. Сәһв етмирәмсә, 2000-ҹи ил иди. Өлкәмизин бейнәлхалг нәглиййат дәһлизләриндә иштиракы ҝүндәмдә иди. Онда Тәһсил Ҹәмиййәти “Ипәк йолу” Бейнәлхалг Конфрансыны кечирди. Нәһәнҝ тәдбир иди. Јүксәк сәвиййәдә кечди. Мән Конфрансын мәсул катиби идим. Нүмунәви тәшкилатчылыға ҝөрә Диплом вә Мүкафата лайиг ҝөрүлмүшдүм. Сонра бу Конфрансы илбәил кечирмәк гәрара алынды…\n“Шуша – 250” Бейнәлхалг Конфрансы Академик Милли Драм Театрынын бинасында кечирилирди. Нә гәдәр өлкә зийалысы бу тәдбирә гатылды, неҹә чыхышлар олду… Һәйәҹанла хатырлайырам. Һәм дә бу тәдбирләрин һамысынын чәкилиши апарылырды…\nӨзү дә о вахт бу ишләри ҝөрмәк чох чәтин иди. Амма Нугай мүәллим инсанлары инандыра билирди ки, бунуетмәлийик… Бу тәдбирләрин әксәриййәтинин сәнәдләри инҝилис, рус, франсыз, алман дилләринә тәрҹүмә едилирди… Дүнйа өлкәләринә, диаспор тәшкилатларына йайылырды. Бир чох һалларда бу тәшәббүсләр өлкәнин Тәһсил, Мәдәниййәт, Хариҹи Ишләр Назирликләри тәрәфиндән дәстәкләнирди…\n…О вахтлар Тәһсил Ҹәмиййәти илә Тәһсил Назирлийи арасында йаранмыш ишҝүзар әмәкдашлыг мүһитини хүсуси гейд етмәйи лазым билирәм. Тәһсил Назирлийинин ән мөтәбәр вәзифәлиләри Ҹәмиййәтин тәдбирләриндә иштирак едир, фикир вә мүлаһизәләрини сөйләйирдиләр. Буна сәбәб о вахт назир Мисир Мәрдановла Нугай Әлийев арасында гаршылыглы етимадлы мүнасибәтләрин олмасы иди. “Тәһсил” гәзетинин бүтүн бурахылышлары исә назирликдә изләнилир, мүзакирә едилир, бу вә йа диҝәр проблемләрин һәлли үчүн тәдбирләр ҝөрүлүрдү… Сонралар исә…бу әлагәләр зәифләди.\nДаһа бир тәдбир йадымда галыб. Ермәниләр ишғал олунмуш әразиләрдә милли мәдәни вә тарихи абидәләримизә гаршы вандализм һәрәкәтләри төрәдирдиләр. Ҹәмиййәт мөтәбәр бир конфранс кечирди, ҹидди тәдгигатчылар ҹәлб едилди, мәрузәләр үч дилдә (азәрбайҹан, рус вә инҝилис) чап едилди. Јекун Сәнәд һазырланды вә хариҹи сәфирликләрә, диаспор тәшкилатларына ҝөндәрилди. Хариҹи Ишләр Назирлийи белә ваҹиб проблеми актуаллашдырдығына ҝөрә Тәһсил Ҹәмиййәтинә тәшәккүр мәктубу үнванламышды…\nМуғамымызын талейи илә бағлы бир тәдбир хатиримдәдир. Онда муғамын тәнәззүл дөврү иди. Бөйүк сәнәткарларын иштиракы илә Ҹәмиййәт мөтәбәр бир дәйирми маса кечирди. Орада корифейләр фикир вә мүлаһизәләрини сөйләдиләр. Тәклиф вә төвсийәләр Мәдәниййәт Назирлийинә ҝөндәрилди… Инди Муғамымыз интибаһ дөврүнү йашайыр…\nҸәмиййәт нәздиндә елм вә тәһсилдә наилиййәтләрә ҝөрә Мүкафат Комитәси фәалиййәт ҝөстәрирди. Бурайа узун мүддәтли елми-тәдгигат вә тәдрис-методики ишин нәтиҹәләрини әкс етдирән санбаллы әсәрләр тәгдим едилирди. Мүкафат Комитәси әсәрләри сечир вә мүзакирә едирди. Әсәрләр рәйә ҝөндәрилир, сонра да обйектив, принсипиал вә ҝизли сәсвермә әсасында галибләр мүәййән едилир вә нәтиҹәләр ҝениш иҹтимаиййәтә тәгдим едирди…\nО вахтлар нә гәдәр ҝөркәмли зийалы, нә гәдәр санбаллы әсәрләр тәһсил иҹтимаиййәтинин дәстәйини, дәрин вә һөрмәт вә етимадыны газанды вә мәшһурлашды…\nЈадымдадыр, 90-ҹы илләрин сонунда тәһсил системиндә ислаһатларын гызғын дөврү иди… Авропа тәһсил мәканына интеграсийа йолунда илк аддымлар атылырды. Проблемләр ичиндә чабалайырдыг. Бәс тәһсилдә йығылыб галан елми, тәҹрүби, методики проблемләрин һәлли илә ким мәшғул олмалыдыр…\nАпарылан мүзакирәләр нәтиҹәсиндә Ҹәмиййәт Тәһсил Академийасынын йарадылмасы һаггында Тәһсил Назирлийи гаршысында тәшәббүслә чыхыш етди…\nДиҝәр бир тәшәббүс али тәһсил мүәссисәләринин аккредитасийасы илә бағлы иди. Јадымдадыр, Н.Әлийевин тапшырығы илә биз бир груп фәал “тәһсилчи” али мәктәбләрин аккредитасийасына даир тәклифләр һазырлайыб, Тәһсил Назирлийинә тәгдим етдик. Инди аккредитасийа мейарлары барәдә галдырылан бир чох мәсәләләр орадакы тәклифләрдә әксини тапмышды…\nН.Әлийев тәклиф едирди ки, һәр бир али мәктәб нәинки дөвләт, еләҹә дә иҹтимаи аккредитасийадан кечмәлидир. Јәни али мәктәбин нүфузу нәинки онун тәдрис биналары, лабораторийалары, ҹиһаз вә гурғулары, тәләбә вә мүәллимләринин сайы, еләҹә дә мәзунлара тәләбат, башга сөзлә ҹәмиййәтин вә ишәҝөтүрәнләрин мәмнунлуғу илә өлчүлмәлидир. Тәклиф олунурду ки, университетләрин рейтинги һесабланаркән мүәллим һейәтинин фәаллығы, хариҹдә дәрҹ олунмуш мәгаләләрин вә онлара истинадларын сайы да нәзәр алынсын…\nГейд етмәйи лазым билирәм ки, хатырладығым ишләр чох вахт, неҹә дейәрләр, тәмиз ентузиазм һесабына апарылырды. Тәһсил фәаллары йорулмаг билмәдән чалышырдылар. Нугай мүәллим өзү чох һәвәсли иди ки, биз тәһсилимизи дүнйа сәвиййәсинә галдыраҹағыг… О бизи дә буна инандыра билирди…\nЧох ҝөркәмли педагог вә зийалыларын дилиндән ешитмишдим ки, Нугай мүәллимин тәшәббүсләри илк бахышдан “әлчатмаз” ҝөрүнүр, амма сонра онлар реаллашдыгҹа, һәмин ишләрин нә гәдәр файдалы вә ваҹиб олдуғуна инанмышыг…\nЈахшы йадымдадыр… Бир дәфә Нугай мүәллим мәни вә Валеһ Бахшәлийеви чағырыб деди ки, Ачыг Ҹәмиййәт Институту үч айлыг менеҹмент курслары тәшкил едир. Курслара базар ҝүнләри ҝетмәк лазым иди… Биз Валеһ мүәллимлә бу курслары кечдик… Курсун сонунда лайиһәләр ишләдик вә бейнәлхалг тәшкилатларын грантларыны уддуг…\nБелә лайиһәләрдән икиси һагда данышым. Биринҹи лайиһә журналистләрин тәһсил саһәсиндә пешәкарлығынын йүксәлдилмәсинә һәср олунмушду. Биз өлкәнин мөтәбәр КИВ-ләрини тәмсил едән 30-дәк журналистә тәһсил системинин хүсусиййәтләринә даир үч ай семинар кечдик. Тәһсил проблемләрини арашдырмағын өзәлликләрини өйрәтдик…\n…Диҝәр бир лайиһәмиз “Өмүр бойу тәһсил” консепсийасына әсасланырды. Алманийа Халг Университетләри Бирлийинин гранты илә ишләдийимиз бу лайиһә нәтиҹәсиндә Азәрбайҹанда әлавә тәһсилин әсасы гойулду. Милли Мәҹлисә ганун лайиһәси тәгдим едилди. Бу ишдә Нугай Әлийевлә йанашы Фуад Мурадов вә Валеһ Бахшәлийевин сәйләрини дә гейд етмәйи борҹ билирәм…\nДаһа бир лайиһәмизин идейа мүәллифи Рөвшән Гулийев иди. Лайиһәдә Азәрбайҹан Университетләринин Болонйа просесинә адаптасийа мәсәләләринин һәлли һәдәф гойулмушду. Јадымдадыр ки, о вахт бир чох тәһсил мүтәхәссисләри Болонйа просесини, тәһсилдә мобиллийи, тәһсил кредитләрини һәлә дәриндән дәрк етмирдиләр. Бизим семинарлар бир чох университетләрин Авропа тәһсил мәканына интеграсийа йолларыны ҝөстәрирди. О вахт проф. Һәсән Һүсейновун семинарлары бөйүк мараға сәбәб олурду…\nНугай мүәллим даим тәкрар едирди ки, тәһсил ислаһатларыны чох еһтийатла апармаг лазымдыр… Авропада тәтбиг олунмуш бир сыра йениликләр биздә файда вермәйә биләрди. Елә билирәм, бу сөзләрдә бөйүк һәгигәт вардыр. Бу ҝүн Университетләримиз Болонйа принсипләрин тәтбиг етмәкдә обйектив чәтинликләрлә үзләширләр…\nӘлбәттә, Нугай Әлийев вә онун йаратдығы Тәһсил Ҹәмиййәтинин ҝөрдүйү ишләр вә бирҝә фәалиййәт ҝөстәрдийимиз аз гала он ил әрзиндә кечирдийимиз мүхтәлиф тәдбирләр барәдә бундан даһа чох йазмаг олар.\nЛакин, өнәмлиси одур ки, бу ҝүн тәһсилимиздә газандығымыз уғурларын бир чохунун әсасы һәмин гызғын мүзакирәләрдә гойулмушдур вә нә йахшы ки, тәһсил системиндә йенә дә Н.Әлийев кими фәдаиләр вә бу ҝүн дә сәмәрәли фәалиййәт ҝөстәрән гейри-һөкумәт тәшкилатлары (ГҺТ) вардыр.\nЈери ҝәлмишкән ГҺТ Форумунун о вахтлар бизә ҝөстәрдийи дәстәйә ҝөрә инди милләт вәкили Азай Гулийевә, о вахтлар онун мүавини Диларә ханыма миннәтдарлыг етмәйи өзүмә борҹ билирәм. Бу йазынын әрсәйә ҝәлмәсиндә ҝөстәрдийи сәйләрә ҝөрә Мирәләкбәр мүәллимә тәшәккүр едирәм.\nБир дә, елә билирәм, маҹал тапсам, бу йазылары давам етдирмәк лазымдыр. Чүнки мүстәгил Азәрбайҹанын тәһсил системинин кечдийи чәтин вә шәрәфли йолларыа нәзәр салмаг, тәһсил фәдаиләринин әмәйинә гиймәт вермәклә, биз бу ҝүнкү уғурларымыза зәмин йарадырыг.\nтехника елмләр доктору, профессор\nVətən qızlarına müraciət\nГоч бүрҹүндән башланмыш, икинҹи һәjат\n«Piramida» — Mə’na və Mahiyyəti…\nVahid Rzayevin “Vücudlar sirli, örtülüdür” məqaləsinə rəy\nMaddə -“ var oldu” halı yox, “var olsun” halıdır.\n17 ildir Sevastopol radiosunda gedən «Azərbaycan-Qobustan» verilişləri haqqında\nБахыш сайы: 582\nİkinci beyin xəstədədə birinci beyin xəstədir\n1.2 Əski əlifbamız ərəb əlifbası deyil


Q=2	C=1	SS=0	LS=1	PS=0	DC=0	LC=0	SD=0	BS=2	G0=72	G1=53	G2=23	DLID=az_RU	BODY=вилајет.инфо - Кемп-Девид сазишинин илдөнүмү\n29 Март 2020 4 Шәбан 1441 10 Фәрвәрдин 1399\n18 Сентјабр 2014\nКемп-Девид сазишинин илдөнүмү\nҸәнаб Рәһбәр: Сионизмә јумруг ҝөстәрмәсән онлар кимәсә рәһм етмәз...\nФәләстин мөвзусунда сазишләр силсиләсиндә бу хәтт Кемп-Девиддә зирвә нөгтәсинә чатыр. Мадриддә ҝәрҝинләшән данышыглар Ослода кағыз үзәринә ҝәлди, Вашингтонда вә Кемп-Девид 2-дә клуминасијасына јүксәлди. 26 шәһривәр (17 сентјабр) Кемп-Девид сазишинин имзаланмасынын 36-ҹы ил дөнүмүдүр. Бу сазиш о заманкы Мисир президенти Әнвәр Садат, сионист режимин баш назири тәрәфиндын имзаланды. Сазишә АБШ президенти нәзарәт едирди. Ынгилаб Рәһбәри сазиш барәдә бујурур: “Кемп-Девид сазиши илә башлајан хәјанәткар фәалијјәтләр Мүгавимәт Һәрәкатынын јатырылмасына, Фәләстин вә әрәб дөвләтләринә Исраилин леҝитимлијинин гәбул етдирилмәсинә һесабланыб.\nЈасәр Әрәфат бир заман мүгавимәтин лидери сајылырды. Амма бу шәхс сонрадан Фәләстин үзәриндә ојунларын ифачысына чеврилди. Јасәр Әрәфат Исраили горхуја салан мүгавимәт стратеҝијасыны кәнара гојду, ишғалчыларла данышыға ҝетди.\n1929-ҹу ил, 4 августда әсл ады Мәһәммәд Әбдүл-Рәһман Әбдүл-Рауф Әл-Гәдурә Әл-Һүсејни олан Јасәр Әрәфат Мисир пајтахты Гаһирәдә фәләстинли аиләсиндә дүнјаја ҝәлиб. Атасы таҹир олуб. Анасы әслән Бејтүл-Мүгәддәсдәндир. Јасәр Әрәфат 5 јашында анасыны итириб. Атасы ону Бејтүл-Мүгәддәсә дајысынын евинә ҝөндәриб. О заман Фәләстин пајтахты Британија әсҝәрләринин чәкмәси алтында иди. Фәләстинлиләр Инҝилисләрлә мүбаризәјә галхмышдылар. Јасәр әрәфатын ушаглыг хатирәләри арасында инҝилисләрин онун дајысынын евинә һүҹуму һадисәси хүсуси јер алыб. Бу һадисәдә аилә үзвләри јараланыб. Бу һадисәдән 4 ил сонра Јасәр Әрәфат Мисирә гајыдыб, тәһсилини давам етдириб.\nГаһирә Университетини битирдикдән сонра Күвејтә ҝедиб, орада достлары илә мүһәндис ширкәти јаратмаг истәјиб. Амма вахтынын чоху сијаси ишләрә сәрф олунуб. О заман Әбу-Әммар кими тәләбәлик арзуларынын архасынҹа ҝедиб.\nӘрәфат 1958-ҹи илдә Хәлил Әл-Вәзир (Әбу-Ҹиһад) Халид Јәшрути вә Сәлаһ Хәләф илә Фәләстин Азадлыг Тәшкилатыны (ФАТ) јарадыб. Бу тәшкилат ҝизли тәшкилат сајылырды. Онлар сионист режимә гаршы сијаси журнал чапына башлајырлар. Күвејтдә бүнөврәси гојулан тәшкилата фәләстинли мүһаҹирләр гошулмаға башлајыр. Силаһлы мүбаризә јолу илә Фәләстини азад етмәк фикириндә олан ҝәнҹләр ФАТ-а һәвәслә гошулур. Тәшкилат үзвләринә партизан дөјүшү гајдалары өјрәдилир. Тәшкилатын мәркәзи шурасынын гәрары илә 1964-ҹү илин декабр ајында илк һәрби әмәлијјат кечирилир, ишғал олунмуш әразиләрдә сутәмизләмә заводу јарадылыр.\nБу уғурлу әмәлијјатдан сонра Әрәфат бөјүк арзуларла Күвејти тәрк едир, Иорданијада тәшкилатын мөһкәмләнмәси үчүн ишә башлајыр. Милади 60-ҹы илләрдә тәшкилат үчүн ән мүһүм һадисә сионист режимин Иорданијанын Әл-Кәрамә кәндинә һүҹуму олур. ФАТ сионистләрин һүҹумуна ҹидди мүгавимәт ҝөстәрир. Бөјүк гурбанлар баһасына олса да сионистләри ҝери чәкилмәјә вадар едирләр. ФАТ тарихиндә Әл-Кәрамә дөјүшү хүсуси јер алыб. Сионист режимин прогнозларынын зиддинә олараг дөјүш баша чатмаздан 48 саат габаг 5 мин фәләстинли ФАТ-а үзв јазылыр. Әл-Кәрамә дөјүшләриндән сонра иорданијалылар вә фәләстинлиләр арасында бирлик јараныр. Амма фәләстинли партизанларын ҝүҹләндијини ҝөрән Иорданија кралы онларла вуруша башлајыр. 1970-ҹи илин сентјабр ајында ганлы дөјүшдә чохсајлы фәләстинлиләр гәтлә јетирилир. Һәмин дөјүш Гара Сентјабр ады илә таныныр. Бу һадисәдән сонра Әрәфат Иорданијадан чыхыр, Сурија вә Ливана үз тутур. ФАТ тәркибиндә Гара Сентјабр групу адланан һәрби бирләшмә јараныр. Бу груп бир мүддәт сонра Мүнһен олимпјадасында 11 сионисти гәтлә јетирмәклә интигам алыр. Бу һадисәдән сонра ФАТ сионизмә гаршы ән мүбариз груп кими таныныр. Јасәр Әрәфатын БМТ-дә чыхышы Фәләстин Азадлыг Тәшкилатыны бүтүн мүсәлманлара севдирир.\nТәәссүф ки, ФАТ вә онун мүбариз лидеринин ингилаби һәјаты узун сүрмүр. 1988-ҹи илдә тәшкилатын сијаси курсу дәјишир, кечмиш мүбаризә сијасәтиндән имтина олунур. Јасәр Әрәфат БМТ-нин Ҹеневрәдәки хүсуси топлантысында кимсәнин ҝөзләмәдији бир чыхышла өз мүбариз имиҹини пуча чыхарыр. О дејир: “ ФАТ мәнтәгәдә, хүсусилә Фәләстиндә сүлһ вә тәһлүкәсизлијин бәргәрар олмасы үчүн Исраил вә гоншу өлкәләрә гаршы ҹиһад фәалијјәтләринә сон гојур! Беләҹә ФАТ 1988-ҹи илдә Исраилин леҝитимлијини гәбул едир, БМТ тәһлүкәсизлик шурасынын 242-ҹи гәтнамәсинә сәс верир.\n1988-ҹи или Јасәр Әрәфат вә ФАТ-ын сүгут или адландырмаг олар. О һәтта Фәләстин проблемини бу өлкәнин дахили иши адландырмагла Ислам дүнјасынын фәалијјәтләринә манеә јарадыр. Ынгилаб рәһбәри һәмин ҝүнләрдә ҹүмә намазы хүтбәсиндә бујурур: “Јасәр Әрәфат мүбаризә апармыр. Онун мөвгеји Әнвәр Садатын 10 ил әввәлки мөвгејидир. Јасәр Әрәфатын мөвгеји Крал Һүсејнә гаршы бир нечә ил өнҹәки мөвгедир. О да әввәлләр инкар едирди, сонрадан мөвгејини дәјишди. Јәни Исраиллә мүзакирәјә, Америка илә барышыға ҝетди. Мүбаризәни өпүб кәнара гојдулар...”\n5-ил сонра Јасәр Әрәфат өз силаһыны белә јерә гојуб Америкаја, сионистләрлә мүзакирәјә ҝетди. Ишғалчы режимин баш назири Исһаг Рабинлә Осло бәјаннамәсини имзалады. О өз имзасы илә мүгавимәт шәһидләринин ганыны тапдады, ишғалчы режими рәсми олараг таныды. Һәтта камера гаршысында Исһаг Рабинлә әл ҝөрүшдү. Бунунла дүнјаја месаж верилди ки, Јасәр Әрәфат адлы мүбариз өз кечмишиндән имтина етди.\nБу сүлһ мүгавиләси Фәләстин халгы үчүн јалныз мәһдудијјәтләри артырды. Сионист Режим ишғал олунмуш торпаглара, Фәләстинин тәбии сәрвәтләринә нәзарәтини ҝүҹләндирди. Јәни Әрәфатын мүзакирәләри нәинки Фәләстинин дурумуну јахшылашдырмады һәтта вәзијјәт даһа да ҝәрҝинләшди.\nЈасәр Әрәфат өз сазишчи сијасәтинә сон гојмады. Осло-2 мүзакирәләриндә (1995 сентјабр) ФАТ-ын бүтүн бүнөврә идеаларындан имтина етди. Әрәфат сионистләрә сөз верди ки, Фатын әсаснамәсиндән Исраилә гаршы бүтүн бәндләри чыхараҹаг.\nƏрәфатын мүгавимәт идеаларындан имтинасы сионизмин тамаһыны ҝүҹләндирди. 2000-ҹи илдә јахын шәргдә сүлһ мүзакирәләри Кемп-Девид 2-дә тәҹәссүмүнү тапды. Мүзакирәләрдә АБШ президенти Клинтон, Исраилин баш назири Еһуд Барак, Фәләстин Азадлыг Тәшкилатынын рәиси јасәр Әрәфат ичтирак едирди. Мүзакирәләрдә Исраил һәјасызҹасына гырмызы хәтләр гојуб, тәләбләрини артырды. О дөрд әсас тәләблә чыхыш етди:\nИсраилин Гүдс үзәриндә һакимијјәти, 1967-ҹи ил сәрһәдләриндән имтина, Фәләстинин ордуја малик олмамасы, Гәрб саһили вә Гәззә золағында Сионист мәскәнләринин тикилмәси. Әрәфат ҝери чәкилдикҹә Исраил ирәли ҝәлди. Амма артыг Фәләстин халгы Әрәфатын дәјишдијинә әмин олмушду вә ону өз лидери сајмырды. Халг Әл-Әгса интифазәси ады алтында сионист режимлә мүбаризәјә башлады.\nƏрәфат сионист режимә јахынлашдыгҹа өзүнү мүһасирәјә салырды. Нәһајәт Тел-Әвив ФАТ рәһбәрини Рамуллаһда ев дустағы етди. Артыг Әрәфатын Фәләстин халгы илә рабитәси гырылмышды. Ағыр хәстәлик дә елә бу заман ону јахалады.\nНәһајәт сионист гүввәләри Әрәфата гаршы сон фитнәләрини һәјата кечирдиләр вә арвадынын сөзләринә әсасән Әрәфаты зәһәрләдиләр. Јасәр Әрәфат 2004-ҹү ил 11 нојабрда дүнјасыны дәјишди. Бәли, сионистләр һәтта онлара гуҹаг ачмыш Јасәр Әрәфата рәһм етмәдиләр.\nБир мүддәт өнҹә тәләбәләрә ҝөрүшдә Ҹәнаб Рәһбәр Јасәр Әрәфатын агибәтини јада салараг бујурмушдур: “Сионистләр онларла бу һәддә сазишә ҝетмиш Јасәр Әрәфата дөзмәдиләр, ону мүһасирәдә сахлајыб алдатдылар, зәһәрләјиб өлдүрдүләр. Сионизмә јумруг ҝөстәрмәсән онлар кимәсә рәһм етмәз. Јалныз ҝүҹүнү ҝөрүб сәни һесаба аларлар. Бу режимин јеҝанә әлаҹы Фәләстинлиләрин игтидарла мејдана ҝирмәсидир. Әҝәр Фәләстин ҝүҹүнү ҝөстәрсә бу ҹанаварсифәт режимин ҝери ҹәкилмәсинә еһтимал вар.”\nОхунуб 6340 дәфә\nШәрһләрә бах шәрһ јаз\nБизимлә әлагә үчүн: Â Â Â Â Моб: +98 - 91 96 91 51 00 Â Â Â Â е-маил: пост@вилајет.инфо Â Â Â Â вилајетинфо@маил.ру


Q=2	C=0	SS=0	LS=2	PS=0	DC=0	LC=0	SD=0	BS=2	G0=18	G1=17	G2=11	DLID=az_RU	BODY=Мүгәддәс Китабын пулсуз аудиојазысыны JW.ORG сајтында динләјә биләрсиниз\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Галисија дили Данимарка Индонезија Исвеч Конго Литва Нидерланд Норвеч Таити Уелс Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс баск везо га газах гырғыз дхолуо еве ермәни естон ефик зулу ибо иврит илок инҝилис испан италјан каталан кинјаруанда кирунди кореја лингала малагаси малај малајалам мам маҹар нгабар ндебеле (Зимбабве) оромо пангасинан полјак португал пәнҹаб румын рус сапотек (Истм) серб серб (латын) сетсвана сингал словак словен сотсил суаһили тагалог таи танкарана тараски таҹик телугу тзелтал тигре түрк урду ујғур (кирил) фанте фарс фин франсыз хорват чех чичева чол шона јапон јоруба јунан ҝүрҹү Һаити креолу һауса һилигајнон әрәб\nМүгәддәс Китабын пулсуз аудиојазысы — јүзләрлә инсанын әмәји\n«Мараглы, дүшүндүрүҹү, ҹанлы».\n«Мүгәддәс Китабын гираәти даһа мараглы олуб».\n«Чох ҝөзәлдир! Бу, мәним индијәдәк ешитдијим гираәтләрин ән јахшысыдыр».\njw.org сајтында Мүгәддәс Китабын «Мәтта» бөлмәсинин инҝилис дилиндә аудиојазысыны динләјән инсанлар һиссләрини бу ҹүр сөзләрлә ифадә едирләр.\nЈеһованын Шаһидләри Мүгәддәс Китабын илк аудио форматыны 1978-ҹи илдә һазырлајыблар. Вахт кечдикҹә Мүгәддәс Китабын там вә ја гисмән 20 дилдә аудиојазысы ишыг үзү ҝөрдү.\n2013-ҹү илдә «Јени Дүнја Тәрҹүмәси»нин јенидән бахылмыш нәшри чыхдығы үчүн аудиојазыны јениләмәк еһтијаҹы јаранды. Әввәлки аудиојазыны ҹәми үч нәфәр сәсләндирирди, јени јазыда исә 1000-дән артыг персонажын һәр бирини ајры-ајры адамлар сәсләндирәҹәк.\nАудиојазыда чохлу сәсләрин олмасы Мүгәддәс Китабдакы һадисәләри даһа ҹанлы тәсәввүр етмәјә көмәк едир. Бу јазыда Мүгәддәс Китабын бәдии гираәтиндәки кими мусиги вә сәс еффектләри олмаса да, чох тәбии алыныб.\nЧохлу инсанын ҹәлб олундуғу бу лајиһә јахшы тәшкилатчылыг тәләб едир. Илк өнҹә бир груп инсан арашдырма апарыб һәр парчада данышанларын кимлијини, парчанын мәғзини вә орада әкс олунан һиссләри мүәјјән етмәлидир. Мәсәлән, һансыса парчада һәвариләрдән биринин сөзләри јазылыб, амма мәһз кимин данышдығы гејд олунмајыб. Белә оланда неҹә мүәјјән етмәк олар, бу һиссәни ким сәсләндирсин? Шүбһә әкс етдирән сөзләри Томаса, чылғынлыгла дејилән сөзләри Бутруса аид етмәк олар.\nПерсонажын јашы да нәзәрә алынмалы иди. Мисал үчүн һәвари Јәһјанын ҹаванлығыны ҹаван адам сәсләндирмәли иди, јашлы вахтыны исә јашлы адам.\nҺәмчинин јахшы гираәтчиләр тапмаг лазым иди. Сечиләнләрин әксәријјәти Јеһованын Шаһидләринин Бирләшмиш Штатлардакы филиалында хидмәт едир. Сечим мәрһәләси потенсиал гираәтчиләрә һазырлашмағы вә «Ојанын!» журналындан бир абзасы охумағы тапшырмагла кечирилир. Онлар һәмчинин Мүгәддәс Китабдан гәзәб, кәдәр, севинҹ вә мәјуслуг кими һиссәләрин әкс олундуғу диалоглар охујурлар. Сечим мәрһәләсиндә гираәтчиләрин габилијјәтләри мүәјјән олунур вә онлардан кимин һансы персонажы даһа јахшы сәсләндирәҹәјинә гәрар верилир.\nТәјин олунмуш гираәтчиләр Бруклин, Патерсон вә ја Уолкиллдәки сәсјазма студијаларындан биринә ҝедиб онлара верилән репликалары сәсләндирирләр. Режиссор гираәтчинин мәтни дүзҝүн тонда вә сәлис шәкилдә охумасына диггәт јетирир. Һәм режиссор, һәм дә гираәтчи һәр репликада фасилә вә вурғулара даир јазылы ҝөстәришләрә риајәт едирләр. Бундан әлавә режиссор «Јени Дүнја Тәрҹүмәси»нин әввәлки сәсләндирмәсини әлиндә рәһбәр тутур.\nМонтаж ишинин бәзи һиссәси елә сәсјазма заманы ҝөрүлүр. Даһа јахшы нәтиҹә әлдә етмәк үчүн монтажчы һәрдән бәзи сөзләри вә ја ҹүмләләри монтаж етмәли олур.\n«Јени Дүнја Тәрҹүмәси»нин 2013-ҹү илдә чыхан јенидән бахылмыш нәшринин аудиојазысынын нечә илә баша чатаҹағы дәгиг билинмир. Амма һәр бөлмә тамамландыгҹа онун аудиојазысы jw.org сајтына јүкләнәҹәк вә «Мүндәриҹат» башлығы алтындакы Мүгәддәс Китаб бөлмәләринин адларынын јанында гулагҹыг ишарәси гојулаҹаг.\nМүгәддәс Китабын бу тәрҹүмәсини мисилсиз едән нәдир?\nМүгәддәс Китабын сәмәрәли мүталиәси\nМүгәддәс Китабын истәнилән һиссәсини охујанда өзүнүзә дөрд садә суал версәниз, охудугларынызы даһа јахшы баша дүшәҹәксиниз.\nМүгәддәс Китабын бөлмәләри\nМүгәддәс Јазылары охумаг үчүн ҹәдвәл\nМүгәддәс Китабын јени тәрҹүмәси неҹә әрсәјә ҝәлиб?


Q=3	C=2	SS=1	LS=0	PS=0	DC=1	LC=0	SD=0	BS=2	G0=122	G1=98	G2=52	DLID=az_RU	BODY=Сәнин мәҹази үрәјин Јеһова Аллаһы таныјырмы? | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Колумбија жест дили Литва Малта Мексика жест дили Мјанма Непал Нидерланд Норвеч Раратонга Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бикол бислама болгар варај венда волајта га газах гуарани гуахиро гырғыз дхолуо еве ермәни ермәни (гәрб) естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш лингала лози малагаси малај маҹар мизо михе море нгабар ндебеле ндонга нзема оромо пангасинан полјак португал пәнҹаб румын рус рус жест дили свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк умбунду уруунд фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Онлара үрәк верәҹәјәм ки, Мәним Рәбб олдуғуму билсинләр. Онлар Мәним халгым [олаҹаг]» (ЈЕР. 24:7).\nҺансы мәнада Јеремјанын ҝүнләриндәки јәһудиләрин «үрәји сүннәтсиз» иди?\nНәјә ҝөрә һәр биримиз мәҹази үрәјимизи јохламалыјыг?\nЈеһованы таныјан үрәјә неҹә саһиб ола биләрик?\n1, 2. Нәјә ҝөрә әнҹир барәдә өјрәнмәк бәзиләри үчүн мараглы ола биләр?\nЈӘГИН, бир чохлары кими, сән дә әнҹир јемәји хошлајырсан. Гәдим јәһудејалылар әнҹир јетишдирмәји севирдиләр (Наһ. 3:12; Лука 13:6—9). Бу ҝүн дә дүнјанын бир чох јерләриндә чохлу әнҹир нөвләри ҝениш шәкилдә беҹәрилмәкдәдир. Әнҹирин тәркиби селлүлоз, антиоксидантлар вә минералларла зәнҝиндир; ејни заманда чохлары онун үрәк үчүн фајдалы олдуғуну дејир.\n2 Бир дәфә Јеһова әнҹири үрәклә мүгајисә етмишди. Аллаһ бурада һәгиги мәнада әнҹирин үрәк үчүн нә гәдәр фајдалы олдуғундан данышмырды. Онун сөзләри мәҹази мәна дашыјырды. Јеһованын Јеремја пејғәмбәр васитәсилә дедикләри бирбаша сәнин вә әзизләринин үрәји илә әлагәлидир. Аллаһын дедикләрини нәзәрдән кечирдикҹә бу сөзләрин мәсиһчиләр үчүн һансы мәна кәсб етдији барәдә дүшүн.\n3. «Јеремја» китабынын 24-ҹү фәслиндәки әнҹирләр нәји тәмсил едирди?\n3 Ҝәлин әввәлҹә Аллаһын Јеремјанын ҝүнләриндә әнҹир барәдә дедикләринә нәзәр салаг. Ерамыздан әввәл 617-ҹи илдә Јәһуда халгы руһани ҹәһәтдән пис вәзијјәтдә иди. Аллаһ ҝәләҹәкдә нә баш верәҹәјини ҝөрүнтүдә ики нөв әнҹирин — «чох јахшы» вә «чох пис» әнҹирләрин нүмунәси әсасында ҝөстәрмишди. (Јеремја 24:1—3 ајәләрини оху.) Пис әнҹирләр Навуходоносор падшаһ вә онун адамлары тәрәфиндән амансыз рәфтара мәруз галан Сидгија падшаһы вә диҝәрләрини тәмсил едирди. Бәс артыг Бабилдә олан Језекел, Даниел вә онун үч досту, еләҹә дә тезликлә ораја апарылаҹаг бәзи јәһудиләр барәдә нә демәк олар? Онлары јахшы әнҹирләрә аид етмәк оларды. Онларын галығы ҝери гајыдыб Јерусәлими вә мәбәди бәрпа едәҹәкдиләр (Јер. 24:8—10; 25:11, 12; 29:10).\n4. Аллаһын јахшы әнҹирләр барәсиндә дедикләри бизи нәјә тәшвиг едир?\n4 Јеһова јахшы әнҹирләри тәмсил едән кәсләр барәдә демишди: «Онлара үрәк верәҹәјәм ки, Мәним Рәбб олдуғуму билсинләр. Онлар Мәним халгым [олаҹаг]» (Јер. 24:7). Бу руһландырыҹы ајә мәгаләнин әсас ајәсидир. Аллаһ инсанлара Ону таныјан үрәк вермәјә һазырдыр. Бурада «үрәк» инсанын вәзијјәтини тәсвир едир. Шүбһәсиз, сән бу ҹүр үрәјә саһиб олмаг вә Аллаһын халгынын бир һиссәси олмаг истәјәрдин. Бунун үчүн Аллаһын Кәламыны арашдырмалы вә тәтбиг етмәли, төвбә етмәли вә пис јолундан дөнмәли, һәјатыны Аллаһа һәср етмәли, еләҹә дә Ата, Оғул вә мүгәддәс руһ наминә вәфтиз олунмалысан (Мат. 28:19, 20; Һәв. иш. 3:19). Ола билсин, сән артыг бу аддымлары атмысан, јахуд да һал-һазырда Јеһованын Шаһидләри илә мүнтәзәм олараг үнсијјәт етмәклә бу аддымлары атырсан.\n5. Јеремја, әсас етибарилә, кимләрин үрәји барәдә јазмышды?\n5 Бу аддымларын бәзиләрини вә ја һамысыны атмағымыздан асылы олмајараг, биз дүшүнҹә тәрзимизә вә давранышымыза даима диггәт јетирмәлијик. Бунун сәбәбини Јеремјанын үрәк һаггында јаздыгларындан өјрәнмәк олар. «Јеремја» китабынын бәзи фәсилләриндә әтраф халглардан бәһс олунса да, әсас диггәт Јәһуда халгына — беш падшаһын идарә етдији дөврә јөнәлдилир (Јер. 1:15, 16). Бәли, Јеремјанын чатдырдығы хәбәр, әсас етибарилә, Јеһоваја һәср олунмуш кишиләр, гадынлар вә ушаглар барәдә иди. Онларын әҹдадлары көнүллү олараг Јеһоваја мәхсус халг олмаға разылыг вермишдиләр (Чых. 19:3—8). Јеремјанын ҝүнләриндә јашајан јәһудиләр дә Аллаһа һәср олунмуш бир халг олдугларыны тәсдигләјәрәк демишдиләр: «Будур, биз Сәнә тәрәф ҝәлирик, чүнки Аллаһымыз Рәбб Сәнсән» (Јер. 3:22). Бәс сәнҹә, онларын үрәјинин вәзијјәти неҹә иди?\nОНЛАРЫН МӘҸАЗИ ҮРӘЈИНИН ӘМӘЛИЈЈАТА ЕҺТИЈАҸЫ ВАРДЫ\n6. Нәјә ҝөрә Аллаһын үрәк барәдә дедикләри бизим үчүн хүсуси мараг кәсб етмәлидир?\n6 Мүасир һәкимләр габагҹыл технолоҝијанын көмәјилә үрәјин вәзијјәтини вә функсијасыны ҝөрә билирләр. Анҹаг Јеремјанын ҝүнләриндә олдуғу кими, Јеһова бизим мәҹази үрәјимизи дә ҝөрмәјә гадирдир. Онун нә дәрәҹәдә тәҹрүбәли олдуғуну нөвбәти сөзләриндән ҝөрүрүк: «Инсан үрәји һәр шејдән һијләҝәрдир, чарәси јохдур. Ону ким баша дүшә биләр? “Мән Рәбб үрәји јохлајырам... ки, һәр кәсә әмәлләринә ҝөрә, ишләринин бәһрәсинә ҝөрә әвәз верим”» (Јер. 17:9, 10). «Үрәји јохламаг» дедикдә 70—80 ил әрзиндә тәхминән үч милјард дәфә дөјүнән һәрфи үрәјин тибби мүајинәси нәзәрдә тутулмур. Јеһова мәҹази үрәкдән данышырды. Бурада «үрәк» сөзү алтында инсанын дахили варлығы, онун арзулары, дүшүнҹәләри, характери, әһвал-руһијјәси вә мәгсәдләри нәзәрдә тутулур. Сәнин дә белә бир үрәјин вар. Аллаһ онун нә вәзијјәтдә олдуғуну мүәјјән етмәјә гадирдир, мүәјјән мәнада буну сән дә едә биләрсән.\n7. Јеремја онун дөврүндә јашајан јәһудиләрин үрәји барәдә нә демишди?\n7 Бу јохламаја һазыр олмаг үчүн биз нөвбәти суалын үзәриндә дүшүнә биләрик: «Јеремјанын ҝүнләриндә јашајан јәһудиләрин әксәријјәтинин мәҹази үрәји һансы вәзијјәтдә иди?» Бу суала ҹаваб тапмаг үчүн Јеремјанын истифадә етдији гејри-ади ифадәјә нәзәр салаг: «Бүтүн Исраил нәслинин дә үрәји сүннәтсиздир». О, јәһуди кишиләрин етдикләри сүннәтдән данышмырды. Буну һарадан билирик? Чүнки Јеһова демишди: «Ҝүн ҝәләҹәк ки, Мән јалныз бәдәни сүннәт оланлары ҹәзаландыраҹағам». Һәтта сүннәт олунмуш јәһуди кишиләрин белә «үрәји сүннәтсиз» иди (Јер. 9:25, 26). Бу нә демәкдир?\n8, 9. Јәһудиләрин әксәријјәтинин үрәјиндә һансы проблем вар иди вә онлар нә етмәли идиләр?\n8 «Үрәји сүннәтсиз» ифадәсинин мәғзини баша дүшмәк үчүн Аллаһын јәһудиләрә дедији сөзләрә нәзәр салаг: «Еј Јәһуда адамлары вә Јерусәлим әһалиси... үрәјинизин сүннәт әтини кәсин. Јохса пис әмәлләринизә ҝөрә гәзәбим од кими пүскүрүб јандыраҹаг». Онларын пис әмәлләри дахилләриндә, јәни үрәкләриндә баш галдырмышды. (Марк 7:20—23 ајәләрини оху.) Бәли, Аллаһ Јеремја пејғәмбәр васитәсилә јәһудиләрин пис әмәлләринин һарадан гајнагландығыны дәгигликлә мүәјјән етмишди. Бу халгын үрәји инадкар вә үсјанкар иди. Онларын дүшүнҹә вә нијјәтләри Аллаһа мәгбул дејилди. (Јеремја 5:23, 24; 7:24—26 ајәләрини оху.) Аллаһ онлара демишди: «Өзүнүзү Рәбб үчүн сүннәт един, үрәјинизин сүннәт әтини кәсин» (Јер. 4:4; 18:11, 12).\n9 Беләликлә, Мусанын ҝүнләриндә олдуғу кими, Јеремјанын мүасирләри олан јәһудиләрин дә мәҹази үрәјинин әмәлијјата, јәни «сүннәт олунмаға» еһтијаҹы вар иди (Ганун. т. 10:16; 30:6). «Үрәјинизин сүннәт әтини кәсин» ифадәси о демәк иди ки, онлар үрәкләрини һиссијјатсыз едән шејләрдән — Аллаһын әмрләринә зидд ҝедән фикирләрдән, арзу вә нијјәтләрдән азад олмалы идиләр (Һәв. иш. 7:51).\nОНУ ТАНЫЈАН ҮРӘЈӘ НЕҸӘ САҺИБ ОЛА БИЛӘРИК?\n10. Давудун нүмунәсиндән нә өјрәнә биләрик?\n10 Мәҹази үрәјимизи анламаға көмәк етдији үчүн биз Аллаһа чох миннәтдарыг. Бәзиләри: «Бәс бу ҝүн бунун Јеһованын Шаһидләринә нә аидијјәти вар?» — дејә соруша биләрләр. Бу, о демәк дејил ки, гәдимдәки јәһудиләрин әксәријјәти кими, бу ҝүн дә јығынҹагдакы мәсиһчиләрин чоху пис јолдадыр вә ја «пис әнҹирләр»дир. Әксинә, бу ҝүн Аллаһа хидмәт едәнләр садиг вә тәмиз инсанлардыр. Бунунла белә, ҝәлин Давудун дуасы үзәриндә фикирләшәк: «Еј Аллаһ, мәни јохла, гәлбими өјрән, Сән мәни сынагдан кечириб бүтүн фикирләрими бил. Ҝөр гәлбимдә пислијә јол верирәмми?» (Мәз. 17:3; 139:23, 24).\n11, 12. а) Нәјә ҝөрә һәр кәс өз үрәјини јохламалыдыр? б) Аллаһ инсанлары нәјә мәҹбур етмәјәҹәк?\n11 Јеһова һәр биримизин Ону танымасыны вә даим Она мәгбул олмасыны истәјир. Јеремја салеһ инсанларла бағлы етираф едәрәк демишди: «Еј Ордулар Рәбби, Сән салеһи сынаға чәкирсән, фикри вә үрәји ҝөрүрсән» (Јер. 20:12). Әҝәр Күлли-Ихтијар Аллаһ һәтта салеһ инсанын белә үрәјини сынајырса, биз дә өзүмүзү дүрүстлүклә јохламалы дејиликми? (Мәзмур 11:5 ајәсини оху.) Белә етмәклә, ола билсин, биз дүшүнҹәләримизин, мәгсәдләримизин вә ја һиссләримизин дүзәлишә еһтијаҹы олдуғуну ашкар едәҹәјик. Биз үрәјимиздә лагејдлијин баш галдырмасына сәбәб олан шејләри — үрәјимизин «сүннәт әтини», башга сөзлә, өзүмүздән хариҹ етмәли олдуғумуз шејләри мүәјјән едә биләҹәјик. Бу ҹүр мәҹази үрәји әмәлијјат етмәк лазым ҝәлә биләр. Әҝәр мәҹази үрәјинин јохланылмалы олдуғуну дүшүнүрсәнсә, нәјә диггәт јетирмәлисән? Вә лазым олан дәјишикликләри неҹә едә биләрсән? (Јер. 4:4).\n12 Бир шејә әмин ола биләрик: Јеһова һеч вахт бизи дәјишмәјә мәҹбур етмәјәҹәк. Јеһова «јахшы әнҹирләр»лә мүгајисә олунан инсанлар барәдә демишди: «Онлара үрәк верәҹәјәм ки, Мәним Рәбб олдуғуму билсинләр». Ахы О демәмишди ки, инсанлары үрәкләрини дәјишмәјә мәҹбур едәҹәк. Онлар һәссас үрәјә, Аллаһы таныдыгларыны ҝөстәрән үрәјә саһиб олмағы сәмими-гәлбдән арзуламалы идиләр. Мәҝәр бу ҹүр истәк биздә дә олмалы дејил?\nҮрәјимизи јохламағын вә дүзҝүн олмајан арзулары силиб атмағын сајәсиндә бол хејир-дуалар бичәҹәјик\n13, 14. Мәсиһчинин үрәји һансы мәнада онун үчүн тәһлүкә јарада биләр?\n13 Иса Мәсиһ демишди: «Пис фикирләр, гәтл, зина, ҹинси әхлагсызлыг, оғурлуг, јалан шаһидлик, күфр үрәкдән чыхыр» (Мат. 15:19). Ајдын мәсәләдир ки, әҝәр гардаш һәссаслығыны итирмиш үрәјинин тәһрики илә зинаја вә ја әхлагсызлыға јол верибсә вә төвбә етмәк фикри јохдурса, о, Аллаһын лүтфүнү әбәдилик итирә биләр. Лакин һәтта бу ҹүр ҹидди ҝүнаһ ишләтмәјән инсан белә үрәјиндә јанлыш арзуларын көк салмасына јол верә биләр. (Матта 5:27, 28 ајәләрини оху.) Дахилимиздә бу ҹүр јанлыш истәкләрин олуб-олмадығыны јохламаг олдугҹа ваҹибдир. Әкс ҹинсдән олан кимәсә гаршы үрәјиндә Аллаһын бәјәнмәдији налајиг һиссләр бәсләјирсәнми? Үрәјиндә һәр һансыса дәјишиклик етмәјә еһтијаҹ вармы?\n14 Јахуд әслиндә һеч бир «гатиллик» төрәтмәјән гардаш гәзәбин үрәјиндә о гәдәр дәрин көк салмасына јол верә биләр ки, сонда бу, һәмиманлысына гаршы нифрәтин јаранмасына ҝәтириб чыхарар (Лев. 19:17). О, үрәјини дашлашдыран бу ҹүр һиссләрдән азад олмаг үчүн вар гүввәси илә чалышмалыдыр (Мат. 5:21, 22).\n15, 16. а) Неҹә ола биләр ки, мәсиһчинин «үрәји сүннәтсиз» олсун? б) Нәјә ҝөрә дүшүнүрсән ки, «үрәјин сүннәтсиз» олмасы Јеһоваја мәгбул дејил?\n15 Хошбәхтликдән, мәсиһчиләрин әксәријјәтинин үрәклә бағлы бу ҹүр проблемләри јохдур. Бунунла белә, Иса инсанда «пис фикирләр»ин јарана биләҹәјини демишди. Бура һәјатын бир чох саһәләрини ләкәләјәҹәк дүшүнҹә тәрзи вә әһвал-руһијјә дахилдир. Мәсәлән, кимсә өз јахынларына гаршы садиглијә даир јанлыш тәсәввүрә малик ола биләр. Тәбии ки, мәсиһчиләр, «доғмаларыны севмәјән» бу дүнјанын инсанларындан фәргли олараг, өз јахынларына мәһәббәт тәзаһүр етдирмәк истәјирләр (2 Тим. 3:1, 3). Анҹаг мәһәббәт тәзаһүр етдирмәклә бағлы ифрата вармаг да мүмкүндүр. Чохлары өз јахынларыны башгаларындан үстүн тутурлар. Әҝәр кимсә онларын хәтринә дәјәрсә, нәјин баһасына олурса-олсун, онларын тәрәфини тутараг мүдафиә едирләр. Мәсәлән, Динанын гардашларынын бу ҹүр ҝүҹлү һиссләрә гапылмаларынын нә илә нәтиҹәләндији барәдә дүшүн (Јар. 34:13, 25—30). Һәмчинин Авшаломун үрәјиндәки пис һиссләр ону өҝеј гардашы Амнонун гатилинә чевирди (2 Шам. 13:1—30). Мәҝәр бүтүн бу һәрәкәтләрин архасында «пис фикирләр» дурмур?\n16 Ајдындыр ки, һәгиги мәсиһчиләр гатиллик етмирләр. Анҹаг, ола билсин, онлар јахынларындан киминләсә сајмазјана давранан (јахуд онлара елә ҝәлә биләр ки, јахынлары илә сајмазјана давранылыб) баҹыја вә ја гардаша гаршы үрәкләриндә мәнфи һиссләрин јува салмасына јол верирләр. Һәтта бу инсанларын гонагпәрвәрлијини рәдд едир вә ја һеч вахт онлара гонагпәрвәрлик ҝөстәрмирләр (Ибр. 13:1, 2). Инсанын бу ҹүр кин сахламасына вә гонагпәрвәрлик ҝөстәрмәмәсинә һеч ҹүрә бәраәт газандырмаг олмаз, чүнки бу, мәһәббәтин чатышмадығындан хәбәр верир. Бәли, үрәкләри сынајан Јеһова Аллаһ белә үрәјә «сүннәтсиз» диагнозу гоја биләр (Јер. 9:25, 26). Ҝәлин Јеһованын: «Үрәјинизин сүннәт әтини кәсин», — сөзләрини һеч вахт унутмајаг (Јер. 4:4).\nАЛЛАҺЫ ТАНЫЈАН ҮРӘЈӘ САҺИБ ОЛ ВӘ ОНУ ГОРУ\n17. Јеһова гаршысында горхуја малик олмаг үрәјимизин даһа һәссас олмасына неҹә көмәк едә биләр?\n17 Мәҹази үрәјини арашдыраркән онун Јеһованын мәсләһәтләринә гаршы кифајәт гәдәр һәссас олмадығыны вә мүәјјән мәнада «сүннәт» етмәк лазым ҝәлдијини ҝөрдүјүн һалда нә етмәлисән? Ола билсин, сән өзүндә инсан горхусу, ад-сан газанмаг вә ҹаһ-ҹалал ичиндә јашамаг һәвәси, һәтта инадкарлыг вә ја азадлыг руһу ашкар етмисән. Адәтән, бу, башгаларынын да диггәтиндән јајынмыр (Јер. 7:24; 11:8). Јеремја јазырды ки, онун ҝүнләриндә јашајан хәјанәткар јәһудиләрин «үрәји инадлы вә үсјанкардыр». О әлавә едмишди: «Даһа өз-өзләринә демирләр ки, пајыз вә јаз јағышларыны вахтында верән... [Аллаһымыз Јеһовадан горхаг», Јени Дүнја тәрҹүмәси]» (Јер. 5:23, 24). Мәҝәр бу ајәдән ҝөрүнмүрмү ки, үрәјимизин «сүннәт әтини» кәсиб атмаг үчүн Јеһова гаршысында горху, јәни һөрмәт вә миннәтдарлыг һисси инкишаф етдирмәк ҝәрәкдир? Белә сағлам горху үрәјимиздә дәјишиклик етмәјә вә Јеһованын тәләбләринә ҹаваб вермәјә көмәк едәҹәк.\n18. Јеһова јени әһдә дахил оланлара нә вәд едир?\n18 Әҝәр даим сәј ҝөстәрсәк, Јеһова бизә Ону таныјан үрәк бәхш едәҹәк. Үстәлик, О, јени әһдә дахил олан мәсһ олунмушлара белә бир вәд вериб: «Ганунуму онларын дахилинә гојуб үрәкләринә јазаҹағам. Мән онларын Аллаһы, онлар да Мәним халгым олаҹаг». Бәс Аллаһы, һәгигәтән дә, танымаг нә демәкдир? Јеһова әлавә едәрәк дејир: «Бундан сонра бир кәс өз гоншусуну јахуд гардашыны “Рәбби таныјын” дејиб өјрәтмәјәҹәк. Чүнки бөјүкдән кичијә гәдәр һамы Мәни таныјаҹаг. Бәли, тәгсирләрини бағышлајаҹағам, ҝүнаһларыны даһа јада салмајаҹағам» (Јер. 31:31—34) *.\n19. Һәгиги мәсиһчиләрин һансы ҝөзәл үмидләри вар?\n19 Јерүзү вә ја ҝөјләр үмидинә малик олмағымыздан асылы олмајараг, биздә Јеһованы танымаг вә Онун халгынын бир үзвү олмаг истәји олмалыдыр. Бу ҹүр хејир-дуалары алмаг үчүн Иса Мәсиһин фидјә гурбанлығы әсасында ҝүнаһларымыз бағышланылмалыдыр. Әҝәр ҝүнаһларымызын бағышланмасыны истәјириксә, һәтта чәтин олса белә, биз дә башгаларыны бағышламалыјыг. Биз гәзәб вә нифрәт һиссини үрәјимиздән силиб атмаг үчүн әлимиздән ҝәләни етмәлијик. Бунунла һәм Јеһоваја хидмәт етмәк, һәм дә Ону даһа јахшы танымаг истәдијимизи ҝөстәрәҹәјик. Белә етмәклә, Јеһованын нөвбәти сөзләрлә мүраҹиәт етдији инсанлара бәнзәјәҹәјик. О демишди: «Мәни ахтараҹагсыныз, әҝәр бүтүн гәлбинизлә ахтарсаныз, тапаҹагсыныз. Мәни тапмағыныза изин верәҹәјәм» (Јер. 29:13, 14).\n^ абз. 18 Јени әһд барәдә әлавә мәлуматы «Аллаһын Јеремја васитәсилә бизә чатдырдығы хәбәр» адлы китабын 14-ҹү фәслиндән (рус.) тапмаг олар.


Q=2	C=2	SS=0	LS=0	PS=0	DC=0	LC=0	SD=0	BS=2	G0=56	G1=29	G2=10	DLID=az_RU	BODY=Аллаһ (ҹ.ҹ) Төвбә Едәнләри Севир\nОруҹ тутан Бакы бомжунун һәјатындан бир сәһнә...\nХәбәрин коду : 450278\nМәнбә : Мусават\nГырх бир јашлы Мүшфиг: “Һәмишә хошбәхт олмаг истәмишәм... Аллаһ бөјүјүмдүр мәним. О гәдәр чәтинликләр ҝөрмүшәм ки. Гарын алтында, чөлдә сојугда галмышам, сулу зирзәмиләрдә јатмышам. Анҹаг јахшы инсанлара, бәндәләрә раст ҝәлдим, мәни нормал һәјата гајтардылар. Аллаһ мәнә чох көмәк олуб чәтин анларымда...”\nОнун күчәдә јатдығыны чохдан ҝөрүрдүм, пајтахтда јени тикилмиш һүндүрмәртәбәли бинанын јахынлығында, зибил јешикләринин јанында јердә јатырды. Сојуг, јағышлы ҝүнләрдә чиркли пенҹәјини башына чәкирди ки, јағыш һеч олмаса үзүнә јағмасын. Пенҹәјинә бүкүлүб јатырды бу адам. Арабир алтына картон парчалары атырды, чох заманса елә асфалтын үстүндә узаныб јухуја ҝедирди...\nБир мүддәт сонра јахынлыгдакы бинанын сакинләринин она көмәклик етдијини ешитдим. Кимиси она јемәк ҝәтирди, кимиси бир манат пул, кимиси дә көһнә адјал. Адам адјалы картонун үстүнә сәрир, ҹырыг ајаггабыларыны чыхарыб диварын күнҹүнә гојур вә адјалын бир күнҹү илә үстүнү өртүб јатырды...\nҺәмишә јатмырды тәбии... Һәрдән јахынлыгдакы зибил јешикләрини ешәләјиб нә исә тапыб јејирди. Һәрдән јахынлыгдакы һүндүрмәртәбәли биналардакы балконлара, пәнҹәрәләрдән ҝәлән ишыға да бахырды. Бу бинада мәнзилләрин гијмәти нә аз, нә чох јүз мин манатдан башлајыр... Һәрдән јатдығы јердән отуз метр мәсафәдә јерләшән бағчаја вә ондан да бир гәдәр аралыдакы мәктәбә бахырды...\nО, гырх бир јашлы бомждур. Өзүнүн дедији кими, һәјаты ҝәтирмәјән, ҝеҹәләмәјә јери олмајан, узаг рајондан олан бириси... Артыг һәмин баһалы бинаја тәрәф узанан пилләкәнин алтында гоншулар она јатмаға јер дүзәлдибләр. Јатаҹаг, көһнә чарпајы, бир нечә көһнә ев әшјасы да вар артыг. Кичик стол, бир стул, кичик кәтил, шкаф, ишләмәјән дивар сааты, дини кәлам јазылмыш табло вә һараданса тапдығы көһнә ушаг арабасы...\nГоншуда тибб баҹысы олан јашлы гадын мүалиҹә дә едиб ону. Ичкини, сигарети атыб һәтта. Рамазанда оруҹ тутуб ај бојунҹа. Артыг палтарлары чирк ичиндә дејил, киминсә вердији гырағы гырыг тештдә өзү јујур. Бу гәдәр дәрдин ичиндә јашамаға үмиди дә вар...\nРамазан бајрамында бу бомжун јашајышындан јазмаг истәдим. Анҹаг билдирди ки, һәлә бир ҝүн сонра бајрам едәҹәк. Сонра да ҝүлдү аҹы-аҹы: “Онсуз да һәмишә аҹ олурам, бајрам јох ки, мәнимчүн...”. Севинир балаҹа сығынаҹағына гонағын ҝәлмәсинә, стулу ҝөтүрүб аз гала јалварыр ки, отурум: “Отур ај баҹы, отур. Ајаг үстә дурма”. Дејир ки, таныјыр мәни, бу баһалы бинада јашадығымы да билир: “Ушағынызы бурадан апаранда ҝөрүрәм сизи”. Ады Мүшфигдир һәмсөһбәтимин. Онунла сөһбәтим бу ҹүр олду:\n- Бу ҝүн бајрамдыр. Неҹә гејд едәҹәксиниз? Нә биширмәк имканыныз вар?\n- Һеч нә биширмәјә имканым јохдур, гоншулар ҝәтирирләр јемәји. Бајрамы сабаһ гејд едәҹәм, ким нә ҝәтирсә, онунла. Гоншулар көмәк едирләр мәнә. Һәлә ишләмирәм, бајрамдан сонра да Аллаһ Кәримдир...\n- Амма азындан, күчә һәјатындан ајрылмысыныз дејә биләрик.\n- Ајрылмышам, Аллаһын јолуна кечмишәм. Шүкүр Аллаһын бу ҝүнүнә... Ичмирәм артыг. Оруҹ тутурам, намаз да гылаҹам. Садәҹә латын һәрфләрини охуја билмирәм, она ҝөрә дини китаблары охумаг чәтиндир.\n- Сизин үчүн Аллаһ нәдир?\n- Аллаһ мәним үчүн мүгәддәсдир. Мәни јарадан да Аллаһдыр, рузими верән дә Аллаһдыр. Аллаһа сығынырам.\nАллаһ бөјүјүмдүр мәним. О гәдәр чәтинликләр ҝөрмүшәм ки. Гарын алтында, чөлдә сојугда галмышам, сулу зирзәмиләрдә јатмышам. Анҹаг јахшы инсанлара, бәндәләрә раст ҝәлдим, мәни нормал һәјата гајтардылар. Аллаһ мәнә чох көмәк олуб чәтин анларымда...\n- Бајаг ушагдан данышдыныз. Сизә дә гисмәт олсун. Өзүмүз дә ушаг олмушуг. Ушаглыгда ән бөјүк арзунуз, чатмаг истәдијиниз арзунуз нә олуб? Хатырлајырсыныз?\n- Һәмишә хошбәхт олмаг истәмишәм.\n- Инди ән бөјүк арзунуз нәдир?\n- Бу пилләкәнин алтыны дүзәлдиб орада јашамаг... Имкан версәләр, гоншулар кәрпиҹлә һөрәҹәк бураны...\n- Арзунуз чох дәјишиб... Өзүнүз бөјүдүнүз, арзунуз кичилди... Һансы арзу даһа јахшы иди?\n- Һәјатдыр да... Мән нејләјә биләрәм ки? Бөјүдүм вә һеч нә едә билмәдим...\n- Бүтүн арзулара чатмаг үчүн сизҹә, пул лазымдырмы?\n- Мәнә елә ҝәлир ки, пул лазым дејил. Пул бу ҝүн вар, сабаһ јох, пул әл чиркидир. Инсанлыг, јахшылыг, мәрифәт галыр адама.\n- Неҹә олду кимсәсиз һәјата дүшдүнүз? Нәдән олду башыныза ҝәлән чәтинликләр?\n- Иш тапмамагдан, кимсәсизликдән, көмәксизликдән. Атам- анам јох, евим, торпағым, јурдум јох. Һара иш үчүн ҝедирәм, дејир. Ҝет, ҝәләрсән. О һәр шеји пулла өлчүр, мәним дә пулум јохдур.\n- Күчәдә галанлар үчүн сығынаҹаглар јарадылмышды өтән гышда? Һеч олдунузму орада?\n- Һә, мән дә олдум орада, һамысы јалан, фырылдаг. Бир шалвар, көјнәк вердиләр. Бир гәдәр дә јемәк. Бир нечә ҝүн галдыг, вәссалам. Сонра архамыздан тәпик вурдулар ки, ҝедин күчәјә. Өз ҹибләринә ишләдиләр садәҹә...


Q=10	C=7	SS=7	LS=0	PS=3	DC=7	LC=0	SD=0	BS=0	G0=23	G1=15	G2=6	DLID=az_RU	BODY=Иса Мәсиһин шаҝирдләри мүгәддәс руһ алырлар | Ушаглар үчүн Мүгәддәс Китаб һекајәләри\nИса Мәсиһин ҝөјә галхмасындан он ҝүн сонра һәвариләр мүгәддәс руһ алырлар. Ерамызын 33-ҹү илинин Әллинҹи ҝүн бајрамында инсанлар мүхтәлиф әразиләрдән бајрамы гејд етмәк үчүн Јерусәлимә ҝәлирләр. Исанын тәхминән 120 шаҝирди бир евин јухары отағына јығышыр. Бирдән гәрибә бир һадисә баш верир. Һәр бир шаҝирдин башынын үстүндә ода бәнзәјән бир шеј пејда олур вә онлар мүхтәлиф дилләрдә данышмаға башлајырлар. Шиддәтли күләјин сәсинә бәнзәр бир сәс еви бүрүјүр.\nБашга әразиләрдән Јерусәлимә ҝәлән гонаглар сәси ешидир вә нә баш вердијини ҝөрмәк үчүн евә тәрәф гачырлар. Һәмин адамлар шаҝирдләрин онларын дилләриндә данышдығыны ҝөрәндә һејрәтә ҝәлирләр. Онлар дејирләр: «Ахы бу адамлар Ҹәлиләдәндир. Неҹә олур ки, бизим дилимиздә данышырлар?»\nСонра Бутрус вә диҝәр һәвариләр ҹамаатын гаршысында дајаныр. Бутрус онлара Исанын неҹә өлдүрүлдүјүнү вә Јеһованын ону неҹә дирилтдијини данышыр. Бутрус дејир: «Инди Иса ҝөјдә Аллаһын сағындадыр вә о, сөз вердији кими үзәримизә мүгәддәс руһ төкүб. Ҝөрдүјүнүз вә ешитдијиниз мөҹүзәләр бунун сајәсиндәдир».\nБутрусун сөзләри ҹамаата ҝүҹлү тәсир едир. Онлар сорушурлар: «Бәс инди биз нә етмәлијик?» Бутрус онлара дејир: «Ҝүнаһларыныздан төвбә един вә Исанын ады наминә вәфтиз олун. Сиз дә мүгәддәс руһ алаҹагсыныз». Һәмин ҝүн тәхминән 3000 адам вәфтиз олур. Бундан сонра Јерусәлимдә шаҝирдләрин сајы сүрәтлә артмаға башлајыр. Мүгәддәс руһун көмәји илә һәвариләр даһа чох јығынҹаглар тәшкил едир вә беләҹә, Исанын онлара тапшырдығы һәр шеји шаҝирдләрә өјрәдә билирләр.\n«Әҝәр сән дилинлә Исанын Аға олдуғуну һамыја бәјан едирсәнсә вә үрәјиндә Аллаһын ону дирилтдијинә иман едирсәнсә, хилас олаҹагсан» (Ромалылара 10:9)\nСуаллар: 33-ҹү илин Әллинҹи ҝүн бајрамында нә баш верир? Нәјә ҝөрә бу гәдәр чох инсан вәфтиз олур?\nҺәвариләрин ишләри 1:15; 2:1—42; 4:4; Јәһја 15:26\nМүгәддәс руһ Јеһоваја хидмәт етмәк үчүн бизә ҝүҹ верир\nБу рәһбәрликдән истифадә едәрәк ушагларыныза Јеһованын бизә неҹә ҝүҹ вердијини өјрәдин.


Q=6	C=2	SS=4	LS=0	PS=0	DC=1	LC=0	SD=0	BS=0	G0=199	G1=157	G2=77	DLID=az_RU	BODY=Иблисә мүгавимәт ҝөстәрин вә о, сиздән гачаҹаг (Јагуб 4:7) | Аллаһын мәһәббәти\n1, 2. Вәфтиз кимләр үчүн севинҹли һадисәдир?\nӘҜӘР сән Јеһоваја узун илләр әрзиндә хидмәт едирсәнсә, чох ҝүман, топлантыларымызда вәфтиз олунанлар үчүн сөјләнилән хејли мәрузә динләмисән. Бунунла белә, һәр дәфә габаг ҹәрҝәләрдә отуранларын ајаға галхыб натигин суалларына ҹаваб вердијини ҝөрәндә јәгин ки, бәрк тәсирләнирсән. Һәмин вахт динләјиҹиләр арасында хош бир ҹанланма јараныр вә сонра зал ҝурултулу алгышлара гәрг олур. Јеһованын тәрәфинә кечмиш бу әзиз адамлара баханда, ола билсин, ҝөзләрин дә јашарыр. Белә анларда үрәјимиз фәрәһдән даға дөнүр!\n2 Әҝәр биз вәфтиз кими хош һадисәнин илдә бир нечә дәфә шаһиди олуругса, мәләкләрә белә шәрәф даһа тез-тез нәсиб олур. Бүтүн дүнјада һәр һәфтә минләрлә адамын Јеһованын тәшкилатынын ҝөрүнән һиссәсинә гошулдуғуну мүшаһидә едән мәләкләрин неҹә севиндијини тәсәввүр едирсән? (Лука 15:7, 10). Шүбһәсиз, мәләкләр бу артымы ҝөрәндә чох шадланырлар (Һәггај 2:7).\nИБЛИС НӘРИЛДӘЈӘН ШИР КИМИ ҜӘЗИР\n3. Шејтан нәјә ҝөрә «нәрилдәјән шир кими» ҝәзир вә онун мәгсәди нәдир?\n3 Лакин бәзи руһани варлыглар вәфтизи гәзәблә мүшаһидә едирләр. Минләрлә адамын бу позғун дүнјаја арха чевирдијини ҝөрәндә Шејтан вә ҹинләр бәрк һирсләнирләр. Нәјә ҝөрә? Шејтан синәсинә дөјүрдү ки, һеч бир инсан Јеһоваја сидги-үрәкдән, тәмәннасыз хидмәт етмир вә бәрк сынаға дүшәндә Ондан мүтләг үз дөндәрәҹәк. (Әјјуб 2:4, 5 ајәләрини оху.) Һәр дәфә кимсә өзүнү Јеһоваја һәср едәндә Шејтанын јаланчы олдуғу үзә чыхыр. Ил әрзиндә, санки, Шејтанын үзүнә һәр һәфтә минләрлә шиллә чәкилир. Тәәҹҹүблү дејил ки, о, «нәрилдәјән шир кими ҝәзиб удмаға адам ахтарыр»! (1 Бутрус 5:8). Бу «шир» бизи руһани ҹәһәтдән удмаг, Аллаһла мүнасибәтимизә хәтәр јетирмәк вә һәтта дағытмаг үчүн дәридән-габыгдан чыхыр (Зәбур 7:1, 2; 2 Тимутијә 3:12).\nҺәр дәфә кимсә өзүнү Јеһоваја һәср едиб вәфтиз олунанда Шејтанын јаланчы олдуғу сүбут едилир\n4, 5. а) Јеһова Шејтанын тәсирини неҹә мәһдудлашдырыб? б) Мәсиһи нәјә әмин ола биләр?\n4 Дүшмәнимиз нә гәдәр азғын олурса-олсун, биз ондан гәтијјән горхмуруг. Нә үчүн? Чүнки Јеһова нәрилдәјән ширин тәсирини мәһдудлашдырыб. Неҹә? Биринҹиси, Јеһова габагҹадан билдириб ки, мәсиһиләрдән ибарәт бөјүк издиһам гаршыдан ҝәлән «бөјүк мүсибәтдән» сағ чыхаҹаг (Вәһј 7:9, 14). Јеһованын дедији сөз һеч вахт боша чыхмыр. Буна ҝөрә дә Шејтан јахшы билир ки, Аллаһын халгыны бүтөвлүклә уда билмәјәҹәк.\n5 Икинҹиси, Аллаһын гојдуғу мәһдудијјәт садиг пејғәмбәр Әзријанын Аса падшаһа вә халга дедији данылмаз бир һәгигәтдән ајдын олур: «Нә гәдәр ки сиз Јеһова иләсиниз, О да сизинләдир» (2 Салнамәләр 15:2; 1 Коринфлиләрә 10:13 ајәсини оху). Кечмишдәки бир чох нүмунәләрдән бәлли олур ки, садиг адамлар Аллаһа бағлы галанда Шејтан онлары удмаға мүвәффәг олмамышды (Ибраниләрә 11:4—40). Бу ҝүн Аллаһа бағлы галан мәсиһи Иблисә гаршы дура, һәтта она галиб ҝәлә биләр. Аллаһын Кәламы бизи әмин едир: «Иблисә мүгавимәт ҝөстәрин вә о, сиздән гачаҹаг» (Јагуб 4:7).\n«ШӘР РУҺИ ГҮВВӘЛӘРӘ ГАРШЫ МҮБАРИЗӘ АПАРЫРЫГ»\n6. Шејтан һәр бир мәсиһијә гаршы неҹә мүбаризә апарыр?\n6 Шејтан бу руһани мүһарибәдә галиб ҝәлә билмәјәҹәк, лакин сајыглығы әлдән версәк, о, бизи ајры-ајрылыгда руһани ҹәһәтдән тәләф едә биләр. Шејтан билир ки, Јеһова илә арамыздакы телләри зәифләтсә, бизи ашырмаға мүвәффәг олаҹаг. О, мәгсәдинә наил олмаг үчүн нә едир? Бизә арамсыз һүҹум едир, бизимлә тәкбәтәк мүбаризә апарыр вә мәкрли фәндләрдән истифадә едир. Ҝәлин Шејтанын бу үч әсас методуну нәзәрдән кечирәк.\n7. Нәјә ҝөрә Шејтан Јеһованын халгына арамсыз һүҹум едир?\n7 Арамсыз һүҹум. Һәвари Јәһја јазмышды: «Бүтүн дүнја... Шәририн әлиндәдир» (1 Јәһја 5:19). Мәсиһиләр бу хәбәрдарлыға ҹидди јанашырлар. Шејтан аллаһсыз бәшәријјәти артыг бүтөвлүклә уддуғу үчүн, инди бүтүн фикрини бу вахта гәдәр онун пәнҹәсиндән гачмаға мүвәффәг олмуш Аллаһын халгына ҹәмләшдириб вә онлара һүҹумуну ҝүҹләндириб (Микә 4:1; Јәһја 15:19; Вәһј 12:12, 17). Шејтан вахтынын аз олдуғуну билдији үчүн бәрк гәзәбләнир. Бу сәбәбдән о, тәзјигини даһа да ҝүҹләндириб. Бу ҝүн о, бүтүн ҝүҹүнү топлајыб Аллаһла мүнасибәтимизи мәһв етмәк үчүн вәһшиҹәсинә сон ҹәһдләрини едир.\n8. Һәвари Булус «шәр руһи гүввәләрә гаршы мүбаризә апарырыг» сөзләрилә нәји нәзәрдә тутурду?\n8 Тәкбәтәк мүбаризә. Һәвари Булус һәмиманлыларыны хәбәрдар едирди: «Биз сәмави аләмдәки шәр руһи гүввәләрә гаршы мүбаризә апарырыг» (Ефеслиләрә 6:12). «Мүбаризә» кими тәрҹүмә олунмуш јунан сөзү ҝүләш вә ја әлбәјаха дөјүш мәнасыны дашыјыр. Булус бунунла вурғулајырды ки, шәр гүввәләрлә һәр биримиз шәхсән мүбаризә апарырыг. Јашадығымыз әразидә шәр руһлара инанҹын ҝениш јајылыб-јајылмамасындан асылы олмајараг, биз јаддан чыхармамалыјыг ки, өзүмүзү Јеһоваја һәср етдијимиз ҝүн, санки, ҝүләш халчасынын үзәринә чыхдыг. Һәср олундуғу андан етибарән һеч бир мәсиһи јарыш мејданчасыны тәрк едә билмәз. Тәәҹҹүблү дејил ки, Булус Ефесдәки мәсиһиләри дөнә-дөнә мөһкәм дурмаға чағырырды (Ефеслиләрә 6:11, 13—15).\n9. а) Нәјә ҝөрә Шејтан вә ҹинләр мүхтәлиф һијләләрә әл атырлар? б) Шејтан нә үчүн дүшүнҹәмизи корламаға чалышыр вә биз онун ҹәһдләринә гаршы неҹә дура биләрик? (192 вә 193-ҹү сәһифәдәки чәрчивәјә бах.) ҹ) Биз инди һансы һијләни мүзакирә едәҹәјик?\n9 Мәкрли фәндләр. Булус мәсиһиләрә Шејтанын «һијләләринә» синә ҝәрмәји төвсијә едир (Ефеслиләрә 6:11). Фикир вер ки, һәвари «һијлә» сөзүнү ҹәмдә ишләдир. Шәр руһлар мүхтәлиф фәндләр ишләдирләр. Бунун сәбәби вар. Белә ки, бәзән мүәјјән сынаглара синә ҝәрмиш мәсиһиләр бир мүддәтдән сонра диҝәр сынаға таб ҝәтирә билмирләр. Буна ҝөрә дә Иблис вә ҹинләр бизим зәиф јерләримизи тапмаг үчүн һәрәкәтләримизи диггәтлә изләјир, сонра руһани зәифлијимиздән өз чиркин мәгсәдләриндә истифадә едирләр. Хошбәхтликдән, биз Иблисин һијләләриндән бихәбәр дејилик, чүнки Мүгәддәс Китаб онлары бизә танытдырыр (2 Коринфлиләрә 2:11). Бу китабда артыг Шејтанын материализм тәләси, зәрәрли үнсијјәт вә ҹинси әхлагсызлыг кими фитнәләриндән бәһс едилиб. Инди исә ҝәл онун даһа бир һијләсини — ҹиндарлығы мүзакирә едәк.\nҸИНДАРЛЫГЛА МӘШҒУЛ ОЛМАГ ХӘЈАНӘТДИР\n10. а) Ҹиндарлыг нәдир? б) Јеһова ҹиндарлыға неҹә бахыр, бәс сән ҹиндарлыға неҹә бахырсан?\n10 Ҹиндарлыгла мәшғул олан инсан шәр руһларла бирбаша әлагәјә ҝирир. Фалчылыг, ҹадуҝәрлик, овсунчулуг вә өлүләри чағырмаг ҹиндарлығын бәзи нөвләридир. Биз билирик ки, ҹиндарлыг Јеһованын ҝөзүндә «ијрәнҹ» әмәлдир (Ганунун тәкрары 18:10—12; Вәһј 21:8). Буна ҝөрә дә биз писликдән икраһ етмәли вә һеч бир вәҹһлә шәр руһи гүввәләрлә тәмасда олмамалыјыг (Ромалылара 12:9). Ҹиндарлыг сәмави Атамыз Јеһоваја гаршы бөјүк вә ијрәнҹ хәјанәтдир!\n11. Шејтан бизи ҹиндарлыға ҹәлб едә билсә, нәјә ҝөрә бу, онун үчүн гәләбә олаҹаг? Нүмунә ҝәтир.\n11 Шејтан билир ки, ҹиндарлыға өтәри мараг ҝөстәрмәјин өзү дә Јеһоваја гаршы бөјүк хәјанәтдир. Буна ҝөрә дә о, бәзиләримизи ҹиндарлыға ҹәлб етмәк үчүн инадла чалышыр. Һәр һансы бир мәсиһини бу тора саланда Шејтан гәләбә чалыр. Нијә? Бир нүмунәни нәзәрдән кечирәк: бир әсҝәр өз һәрби һиссәсинә гаршы хаинлик едиб дүшмән тәрәфә кечсә, дүшмән командирин севинҹи јерә-ҝөјә сығмаз. Әсҝәрин кечмиш командирини алчалтмаг үчүн о, хаини гәнимәт кими һамыја нүмајиш етдирәр. Ејнилә, мәсиһи ҹиндарлыға баш гошурса, демәли, о билә-билә Јеһоваја хаинлик едир вә бирбаша Шејтанын команданлығы алтына кечир. Јеһованы тәһгир етмәк мәгсәдини ҝүдән Шејтанын севинҹини тәсәввүр ет! Мәҝәр биз Шејтана гәләбә газандырмаг истәрдик? Һеч вахт! Биз хаин дејилик.\nШҮБҺӘ ОЈАДАН СУАЛЛАР\n12. Бизим ҹиндарлыға олан мүнасибәтимизи дәјишмәк үчүн Шејтан һансы үсула әл атыр?\n12 Нә гәдәр ки, биз ҹиндарлыгдан икраһ едирик, Шејтан ону бизә гаршы мүвәффәгијјәтлә ишләдә билмәјәҹәк. О билир ки, бунун үчүн дүшүнҹәмизи дәјишмәлидир. Бәс о, буну неҹә едир? Шејтан мәсиһиләрин фикирләрини мүхтәлиф фәндләрлә елә долашдырыр ки, нәтиҹәдә бәзиләри «писә јахшы, јахшыја пис» кими бахырлар (Әшија 5:20). Буна наил олмаг үчүн о, заманын сынағындан чыхмыш үсулларындан биринә — шүбһә ојадан суаллара әл атыр.\n13. Шејтан шүбһә ојадан суаллардан кечмишдә неҹә истифадә етмишди?\n13 Шејтанын бу үсулдан кечмишдә неҹә истифадә етдијинә бахаг. О, Әдән бағында Һәввадан сорушмушду: «Доғруданмы, Аллаһ сизә дејиб ки, бағдакы һәр ағаҹын мејвәсиндән јемәјәсиниз?» Әјјубун дөврүндә Шејтан Аллаһын вә мәләкләрин гаршысында белә бир суал галдырмышды: «Мәҝәр Әјјуб Аллаһдан елә-белә горхур?» Иса јердә хидмәтинә башлајанда исә она белә демишди: «Әҝәр сән Аллаһын оғлусанса, әмр ет ки, бу дашлар чөрәјә дөнсүн». Тәсәввүр едирсән, Шејтан ҹүрәт едиб Јеһованын ҹәми алты һәфтә әввәл дедији «бу, Мәним севимли Оғлумдур. Мән ондан чох разыјам» сөзләринә ришхәнд етмишди! (Јарадылыш 3:1; Әјјуб 1:9; Мәтта 3:17; 4:3).\n14. а) Шејтан инсанларда ҹиндарлыгла бағлы шүбһәләри неҹә ојадыр? б) Инди нәји мүзакирә едәҹәјик?\n14 Иблис бу ҝүн дә кечмишдәки үсулундан истифадә едәрәк инсанлары әмин едир ки, ҹиндарлыг һеч дә пис иш дејил. Әфсуслар олсун ки, о, бәзи мәсиһиләрин зеһниндә шүбһә ојатмаға мүвәффәг олмушдур. Онлар ҹиндарлығын мүәјјән формаларынын һәгигәтән дә пис олмасына шүбһә етмәјә башламышлар. (2 Коринфлиләрә 11:3) Беләләринә дүшүнҹәләрини дәјишмәкдә неҹә көмәк едә биләрик? Биз неҹә әмин ола биләрик ки, өзүмүз дә Шејтанын торуна дүшмәмишик? Бу суаллара ҹаваб вермәздән әввәл, ҝәл ики саһәни — Шејтанын һијләҝәрҹәсинә ҹиндарлыг үнсүрләринә булашдырдығы әјләнҹә вә мүалиҹә саһәләрини мүзакирә едәк.\nШЕЈТАН ИСТӘК ВӘ ТӘЛӘБАТЛАРЫМЫЗЫ ӨЗ МӘГСӘДЛӘРИ ҮЧҮН ИСТИФАДӘ ЕДИР\n15. а) Гәрбдә бир чохлары ҹиндарлыға неҹә јанашыр? б) Ҹиндарлыгла бағлы ҝениш јајылмыш бахышлар бәзи мәсиһиләрә неҹә тәсир етмишдир?\n15 Хүсусән гәрбдә оккултизм, сеһрбазлыг вә ҹиндарлығын диҝәр формалары чох ади һал алыб. Киноларда, китабларда, телевизија верилишләриндә вә компүтер ојунларында демоник әмәлләр ағыллы, мәзәли вә зәрәрсиз бир шеј кими гәләмә верилир. Әсас сүжети оккултизм олан бәзи филм вә китаблар елә мәшһурлашыб ки, онларын пәрәстишкарлары фан клублар јаратмышлар. Ҝөрүндүјү кими, ҹинләрин оккултизмин тәһлүкәсини өрт-басдыр етмәк ҹәһдләри уғурла нәтиҹәләниб. Бәс ҹиндарлыг мәсиһиләр үчүн дә адиләшиб? Тәәссүф ки, дүнјада ҝениш јајылмыш бу әһвал-руһијјә бәзиләринә өз тәсирини ҝөстәриб. Неҹә? Типик бир нүмунәни ҝөтүрәк. Бир мәсиһи оккултизм мәзмунлу филмә бахдыгдан сонра демишди: «Нә олсун ки, бу филмә бахдым, өзүм ки, ҹиндарлыгла мәшғул олмурам!» Бу ҹүр дүшүнҹә тәрзи нә үчүн тәһлүкәлидир?\n16. Оккултизм мәзмунлу әјләнҹәләр нә үчүн тәһлүкәлидир?\n16 Дүздүр, ҹиндарлыгла мәшғул олмаг вә һәмин мөвзуда киноја бахмаг фәргли шејләрдир. Амма биз дүшүнмәмәлијик ки, ҹиндарлыға тамаша етмәк зәрәрсиздир. Нәјә ҝөрә? Ҝәл фикирләшәк: Аллаһын Кәламындан ајдын олур ки, Шејтан вә онун ҹинләри фикирләримизи охуја билмирләр *. Буна ҝөрә дә артыг гејд едилдији кими, фикирләримизи билмәк вә зәиф јерләримизи мүәјјән етмәк үчүн шәр руһлар һәрәкәтләримизи, о ҹүмләдән әјләнҹә сечимимизи диггәтлә мүшаһидә едирләр. Мәсиһи өз давранышы илә руһчағыранлар, овсун, ҹаду, ҹинтутма һаллары вә буна бәнзәр демоник мәзмунлу филмләри вә китаблары хошладығыны ҝөстәрәндә, бу, ҹинләр үчүн сигналдыр. Мәсиһи санки ҹинләрә дејир: «Бахын, будур мәним зәиф јерим!» Ҹинләр исә буну ҝөрәндә тәзјиги даһа да ҝүҹләндирир, һәмин мәсиһинин күрәјини јерә вурана кими онун зәиф јериндән басырлар. Өзүнә оккултизм елементләри дахил едән әјләнҹәләрин васитәсилә ҹиндарлыға мараг ҝөстәрән бәзи мәсиһиләр ахырда өзләри дә ҹиндарлыгла мәшғул олмаға башламышлар. (Галатијалылара 6:7 ајәсини оху.)\nХәстәлик заманы Јеһованын јардымындан бәһрәлән\n17. Шејтан һәр һансы бир хәстәлијә тутулмуш мәсиһини һансы һијлә васитәсилә товлаја биләр?\n17 Шејтан тәкҹә әјләнмәк истәјини јох, сәһһәтин гајғысына галмаг тәләбатыны да өз мәгсәдләриндә истифадә едир. Неҹә? Мәсиһи узун мүддәт һәр һансы бир хәстәликдән мүалиҹә олунур, лакин бу, һеч бир сәмәрә вермирсә, о, руһдан дүшә биләр (Марк 5:25, 26). Бу вәзијјәт Шејтан вә ҹинләр үчүн әла фүрсәтдир. Ҹинләр елә едә биләрләр ки, үмидини һәр шејдән үзмүш мәсиһи сеһрли гүввәләр, јәни ҹиндарлыг истифадә олунан мүалиҹә вә проседурлар сечсин (Әшија 1:13). Ҹинләрин бу һијләси баш тутарса, хәстә мәсиһинин Аллаһла мүнасибәти корлана биләр. Нә үчүн?\n18. Мәсиһи һансы проседурлары рәдд едәҹәк вә нә үчүн?\n18 Јеһова «сеһрли гүввәләрә» үз тутан исраиллиләри хәбәрдар етмишди: «Сиз әлләринизи ҝөјә галдыранда ҝөзләрими јумурам. Нә гәдәр дуа едирсиниз един, сизи ешитмирәм» (Әшија 1:15). Әлбәттә, биз һәмишә, әләлхүсус хәстә оларкән дуаларымыза вә Јеһовадан алдығымыз јардыма мане олаҹаг һәр бир шејдән узаг дурмаг истәјирик (Зәбур 41:3). Буна ҝөрә дә һәр һансы мүајинә проседуру вә ја мүалиҹә үсулунда ҹиндарлыг елементләри варса, һәгиги мәсиһи ону рәдд едәҹәк * (Мәтта 6:13). Беләликлә, о архајын ола биләр ки, Јеһова ондан көмәјини әсирҝәмәјәҹәк. (194-ҹү сәһифәдәки « Бу, доғрудан да ҹиндарлыгдыр?» адлы чәрчивәјә бах.)\nБУ, ДОҒРУДАН ДА ҸИНДАРЛЫГДЫР?\nПринсип: «Ҝүнаһлы бәдәнин әмәлләри бәллидир. Бунлар... ҹиндарлыг,.. парчаланма, [тәфригәчиликдир]... Белә ишләрлә мәшғул оланлар Аллаһын Падшаһлығына ҝирмәјәҹәкләр» (Галатијалылара 5:19—21).\nРиајәт етдијим һәр һансы бир адәтин јалан дини инанҹла әлагәси вармы? (2 Коринфлиләрә 6:16, 17).\nИстифадә етдијим һәр һансы бир әшја ҹиндарлыгла бағлы дејил ки? (Һәвариләрин ишләри 19:19).\nСечдијим мүалиҹә үсулунда фөвгәлтәбии гүввә вә ја овсун тәтбиг едилирми? (Лавилиләр 19:26).\nҸИНЛӘРДӘН ЧОХ ДАНЫШЫЛАНДА\n19. а) Иблис өз гүввәси барәсиндә чох адамы нәјә инандырыб? б) Мәсиһиләр неҹә һекајәләри јајмырлар?\n19 Әҝәр гәрбдә Шејтанын гүввәсини ҹидди гәбул етмирләрсә, дүнјанын диҝәр һиссәләриндә бунун там әкси баш верир. Иблис орада јашајан инсанлары инандырыб ки, һәгигәтдә олдуғундан даһа бөјүк гүввәјә маликдир. Бәзи адамлар шәр руһлардан горха-горха јашајырлар. Ҹинләрин гүдрәтли ишләри барәсиндә рәвајәтләр ҝениш јајылыб. Инсанлар белә әһвалатлары шөвглә данышыр, диҝәрләри ҹинләрин гүдрәтиндән һејрәтә ҝәлирләр. Биз дә белә һекајәләри јајмалыјыгмы? Хејр, Аллаһын хидмәтчиләри буну ики мүһүм сәбәбә ҝөрә етмирләр.\n20. Инсан өзү дә билмәдән Шејтанын пропагандасынын јајылмасында неҹә иштирак едә биләр?\n20 Биринҹиси, инсан ҹинләрин «шүҹаәтиндән» бәһс едән һекајәләри јајмагла Шејтанын марагларына гуллуг едир. Бу нә демәкдир? Аллаһын Кәламында Шејтанын гүдрәтли ишләр ҝөрмәјә гадир олдуғу тәсдиг олунур. Ејни заманда бу китабда дејилир ки, о, бунлары «сахта әламәтләр» вә јаланла едир (2 Салоникилиләрә 2:9, 10). Шејтан баш јаланчы олдуғу үчүн ҹиндарлыға мејилли адамларын ағлына неҹә тәсир етмәји вә онлары јалана инандырмағын үсулларыны јахшы билир. Ола билсин, белә адамлар нәјисә ҝөрдүкләринә вә ја ешитдикләринә сидги-үрәкдән инаныр вә башгаларына данышырлар. Вахт өтдүкҹә, бу рәвајәтләр дилдән-дилә дүшәрәк шиширдилир. Әҝәр мәсиһи белә һекајәләри јајырса, онда о, јаланын атасы Иблисин ирадәсини јеринә јетирир. О, Шејтанын пропагандасынын тәблиғчисинә чеврилир (Јәһја 8:44; 2 Тимутијә 2:16).\n21. Сөһбәтләримиздә әсас јери нәјә вермәк истәјирик?\n21 Икинҹиси, әҝәр мәсиһинин кечмишдә доғрудан да шәр руһларла әлагәси олубса, о, һәмиманлыларыны әјләндирмәк үчүн белә һекајәләри тәкрар-тәкрар данышмамалыдыр. Нә үчүн? Мүгәддәс Китабда төвсијә едилир: «Ҝөзүмүзү иманымызын Өндәри вә камилләшдирәни Исадан ајырмајаг» (Ибраниләрә 12:2). Бәли, биз диггәтимизи Шејтана јох, Мәсиһә ҹәмләшдирмәлијик. Гејд етмәк лазымдыр ки, Иса јердә јашајанда шәр руһлар барәсиндә һекајәләр данышмагла шаҝирдләрини әјләндирмирди, һалбуки Шејтанын габилијјәтләри барәсиндә онлара чох шеј даныша биләрди. Әксинә, Иса диггәтини Падшаһлыг һаггында хәбәрә јөнәлтмишди. Биз дә Исадан вә һәвариләрдән нүмунә ҝөтүрәрәк сөһбәтләримиздә әсас јери «Аллаһын әзәмәтли ишләри»нә вермәк истәјирик (Һәвариләрин ишләри 2:11; Лука 8:1; Ромалылара 1:11, 12).\n22. Ҝөјдә севинҹин даима давам етмәси үчүн биз нә едә биләрик?\n22 Бәли, Јеһова илә мүнасибәтимизи мәһв етмәк үчүн Шејтан бир чох һијләләрә, о ҹүмләдән ҹиндарлыға әл атыр. Лакин писликдән икраһ едиб, јахшылыға сарылмагла биз ҹиндарлығын бүтүн формаларыны гәтијјәтлә рәдд едир, Иблисин әлинә фүрсәт вермирик. (Ефеслиләрә 4:27 ајәсини оху.) Тәсәввүр едирсән, Иблис јох олана гәдәр онун һијләләринә синә ҝәрсәк, ҝөјдә неҹә севинәҹәкләр! Бу мүбаризәдә мәтин олсаг, бу севинҹ әбәди олаҹаг (Лука 15:7; Ефеслиләрә 6:11).\n^ абз. 16 Шејтаны характеризә едән тәсвири адлардан һеч бири (Әлејһдар, Бөһтанчы, Фырылдагчы, Јолдан Чыхаран, Јаланчы) онун инсанын үрәјини вә зеһнини тәдгиг етмәк габилијјәтинә малик олдуғуну ҝөстәрмир. Бунун әксинә олараг, Мүгәддәс Китабда Јеһова һаггында дејилир ки, О, үрәји арашдырыр, Иса Мәсиһин исә инсанын ән ҝизли фикирләрини вә үрәјини тәдгиг етдији дејилир (Мәсәлләр 17:3; Вәһј 2:23).\n^ абз. 18 Әлавә мәлумат үчүн «Ҝөзәтчи гүлләси» журналынын 1994-ҹү ил 15 декабр сајынын 19—22 сәһифәләриндәки «Сәһһәтин мүајинәсиндә сәнин үчүн бүтүн үсуллар мәгбулдурму?» адлы мәгаләјә (рус.) вә «Ојанын!» журналынын 2001-ҹи ил 8 јанвар сајынын «Мүгәддәс Китабын нөгтеји-нәзәри: Тибби мүалиҹә үсуллары — һансыны сечирсиниз?» адлы мәгаләјә (рус.) бах.\nӨЗҮНҮ ШЕЈТАНЫН ҺИЈЛӘҜӘРЛИЈИНДӘН ГОРУ!\nМаһир јаланчы Шејтан артыг мин илләрдир ки, имансызларын зеһнини кор едир (2 Коринфлиләрә 4:4). Бундан әлавә, о, Аллаһын хидмәтчиләринин зеһнини корламаг инадындан да әл чәкмир. Нәјә ҝөрә? Шејтан баша дүшүр ки, бизим дүшүнҹәмиз давранышымыза тәсир едир. О, јахшы билир ки, дүшүнҹәмизи тәһриф етмәклә бизи пис әмәлләрә сүрүкләјә биләр (Јагуб 1:14, 15).\nШејтанын Һәвваны јолдан неҹә чыхартдығыны јадына сал. Һәвари Булус јазырды: «Анҹаг горхурам ки, илан һијләҝәрлији илә Һәвваны неҹә товладыса, сизин дә зеһниниз корланыб [Мәсиһдән]... узаглашсын» (2 Коринфлиләрә 11:3). Шејтан илан васитәсилә Һәвваны алдатды вә бу, бөјүк фәлакәтә сәбәб олду. Онун мәгсәди Һәвванын дүшүнҹәсини тәһриф едиб зеһнини корламаг иди. Бу фәнд уғурлу олду. Һәвва гулаг асды, бу, онун бахышларына тәсир етди вә гадаған едилмиш бир шеј ҝөзүнә хош ҝөрүнмәјә башлады. Зеһни корланан кими, Һәвва асанлыгла ҝүнаһ торуна дүшдү (Јарадылыш 3:1—6; Вәһј 12:9).\nШејтан дәјишмәјиб. Онун әсас шүары да дәјишмәз галыб: «Инсанын дүшүнҹәсини корла вә о, ҝүнаһ ишләјәҹәк». Шејтан бу дүнјанын сијасәт, дин, коммерсија вә әјләнҹәсиндән өз идејаларыны јајмаг мәгсәдилә истифадә едир (Јәһја 14:30). О, бәшәријјәтин әксәр һиссәсинин бахышыны дәјишиб, дүшүнҹәсини тәһриф етмишдир. Әввәлләр һомосексуализм, гадынла кишинин никаһсыз бир јердә јашамасы, никаһдан кәнар ушаг доғмаг ҝүнаһ һесаб едилирди. Инди исә бунлар нормал, һәтта јахшы бир шеј кими гәбул едилир. Шејтанын ҹәһдләри нә дәрәҹәдә уғурлу олмушдур? Мүгәддәс Китабда дејилир: «Бүтүн дүнја исә Шәририн әлиндәдир» (1 Јәһја 5:19).\nМәсиһи олмаг бизи өз-өзлүјүндә Шејтанын фәндләриндән горумур (1 Коринфлиләрә 10:12). Иблис «вахтынын аз олдуғуну биләрәк, бөјүк гәзәблә» јерә ениб вә сон ҝүнләрини Аллаһын халгыны јолдан чыхармаг мәгсәдилә јашајыр (Вәһј 12:12). Биз еһтијатлы олмасаг, Шејтанын мәһарәтлә гурулмуш пропагандасы вә истифадә етдији бир чох «јаланчы» адамлар зеһнимизи корлајыб, бизи ҝүнаһа сүрүкләјә биләр (Титуса 1:10).\nМисал үчүн дүнјанын никаһа даир мүнасибәтини нәзәрдән кечирәк. Аллаһын Кәламы никаһын мүгәддәс вә өмүрлүк иттифаг олдуғуну өјрәдир (Мәтта 19:5, 6, 9). Филмләрдә вә телевизија верилишләриндә исә никаһ чох вахт мүвәггәти вә асанлыгла позулан разылашма кими тәгдим едилир. Биз мәсиһиләр еһтијатлы олмалыјыг ки, Шејтанын пропагандасы дүшүнҹәмизи корламасын. Әкс тәгдирдә, бу тәсир бахышларымызы тәһриф едиб, никаһ телләрини зәифләдә биләр. Никаһда чәтинликләр јарананда биздә кәнар адама үрәјимизи бошалтмаг, ондан тәсәлли алмаг истәји јарана биләр. Нәтиҹәдә, бизә елә ҝәлә биләр ки, иш јолдашы вә ја һәмиманлымыз һиссләримизи там баша дүшүр. Арамызда романтик бағлылығын јаранмасына јол версәк ҝүнаһ ишләдә биләрик.\nДиҝәр нүмунә Шејтанын дүнјасына һопмуш мүстәгиллик руһудур. Бу ҝүн чохлары «тәрс» вә «тәкәббүрлү»дүр (2 Тимутијә 3:4). Әҝәр мүстәгиллик руһу дүшүнҹәмизи корласа, онда итаәткарлыға вә табечилијә бахышымыз да тәһриф олунаҹаг. Бу руһун тәсири алтына дүшмүш гардаш ағсаггалларын мәсләһәтинә һирсләнә биләр (Ибраниләрә 12:5). Баҹы исә Аллаһын гојдуғу башчылыг гурулушуна һөрмәтсизлик едә биләр (1 Коринфлиләрә 11:3).\nБиз Јеһоваја миннәтдарыг ки, О, бизи Шејтанын үсулларындан хәбәрдар едир (2 Коринфлиләрә 2:11). Ҝәлин Шејтанын пропагандасынын зеһнимизә тәсир ҝөстәрмәсинә һеч вахт јол вермәјәк вә Аллаһын мәһәббәтиндән ајрылмамаг үчүн даима «сәмави шејләр» һаггында дүшүнәк (Колослулара 3:2).\nШејтанын үч хүсусијјәти ону хүсусилә тәһлүкәли дүшмән едир.


Q=7	C=5	SS=2	LS=2	PS=1	DC=2	LC=0	SD=0	BS=4	G0=144	G1=115	G2=52	DLID=az_RU	BODY=Јеһованын истәдији кәс ола биләрсиниз | Ҝөзәтчи гүлләси, тәлим нәшри\nҜөзәтчи гүлләси (тәлим нәшри) | Октјабр 2019\nДИЛИ: Aзәрбајҹан (кирил әлифбасы) Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Конго жест дили Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Маҹарыстан жест дили Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Ниҝерија жест дили Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили абуа адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дамара дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит игеде идома илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу ленҹе лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи таи жест дили тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фарс фин фон франсыз хорват чавакано чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чопи чуабо чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 42\nЈеһованын истәдији кәс ола биләрсиниз\n«Аллаһ... сизи гүввәтләндирир. О, гәлбиниздә һәм арзу ојадыр, һәм дә фәалијјәт ҝөстәрмәјиниз үчүн сизә ҝүҹ верир» (ФИЛИП. 2:13).\nНӘҒМӘ 104 Мүгәддәс руһ Аллаһдан әнамдыр\n1. Јеһова нијјәтини һәјата кечирмәк үчүн нәләр едә биләр?\nЈЕҺОВА АЛЛАҺ нијјәтини һәјата кечирмәк үчүн истәдији кәс олмаға гадирдир. Мәсәлән, Јеһованын иҹра етдији бир чох роллардан бәзиләри Мүәллим, Гуртарыҹы, Тәсәлливерән, јахуд Мүждәчидир (Әшј. 48:17; 2 Кор. 7:6; Гал. 3:8). Амма О һәмчинин нијјәтини иҹра етмәк үчүн инсанлардан истифадә едир (Мәт. 24:14; 28:19, 20; 2 Кор. 1:3, 4). Јеһова Онун ирадәсини һәјата кечирә билмәјимиз үчүн лазым олан кәс олаг дејә, һәр биримизә һикмәт вә ҝүҹ вермәјә гадирдир. Бир сыра алимләрин ҝәлдији гәнаәтә ҝөрә, бүтүн бунлар Јеһованын адынын мәнасынын мүхтәлиф јөнләридир.\n2. а) Нәјә ҝөрә Јеһова үчүн јарарлы олдуғумуза бәзән шүбһә едирик? б) Бу мәгаләдә нәләри арашдыраҹағыг?\n2 Һәр биримиз Јеһова үчүн јарарлы олмаг истәјирик, лакин ола билсин, бәзиләри Јеһова үчүн јарарлы олдугларына шүбһә едир. Буна сәбәб јаш, вәзијјәт вә ја баҹарыг мәсәләси ола биләр. Диҝәр тәрәфдән, бәзиләри етдикләри илә кифајәтләнә вә бундан артыг инкишаф етмәјә еһтијаҹ олмадығыны дүшүнә биләр. Јеһова ирадәсини јеринә јетирмәјимиз үчүн һәр биримизә лазым олан һәр шеји вермәјә гадирдир. Бу мәгаләдә Јеһованын буну неҹә етдијини арашдыраҹағыг. Кечмишдә јашамыш садиг хидмәтчиләринин — һәм кишиләрин, һәм дә гадынларын нүмунәсинә бахаҹағыг. Фәалијјәт ҝөстәрмәләри үчүн Јеһованын онларын гәлбиндә неҹә арзу ојатдығыны вә ҝүҹ вердијини өјрәнәҹәјик. Сонда исә, Јеһованын әлиндә јарарлы олмаг үчүн бизим нә едә биләҹәјимиздән данышаҹағыг.\nЈЕҺОВА БИЗИ НЕҸӘ ЈАРАРЛЫ ЕДИР?\n3. Филиппилиләрә 2:13 ајәсиндәки вәдә әсасән, Јеһова фәалијјәт ҝөстәрмәјимиз үчүн гәлбимизә арзуну неҹә ојадыр?\n3 Филиппилиләрә 2:13 ајәсини охујун *. Јеһова фәалијјәт ҝөстәрмәјимиз үчүн гәлбимиздә арзу ојада биләр. О, буну неҹә едир? Ола билсин, јығынҹагдан киминсә көмәјә еһтијаҹ дујдуғуну өјрәнирик. Јахуд ағсаггаллар филиалдан ҝәлән мәктубу охујуб дејир ки, јығынҹағымызын әразисиндән кәнарда көмәјә еһтијаҹ вар. Бу заман өзүмүздән соруша биләрик: «Көмәк етмәк үчүн нә едә биләрәм?» Јахуд бизә чәтин бир мәсулијјәт һәвалә етмәк истәјирләр, амма биз бунун өһдәсиндән лазымынҹа ҝәлә билмәјәҹәјимизи дүшүнүрүк. Ја да ола билсин, Мүгәддәс Китабдан һансыса бир парчаны охујанда дүшүнүрүк: «Бу ајәни башгаларына көмәк етмәк үчүн неҹә тәтбиг едә биләрәм?» Јеһова бизи нәјисә етмәјә мәҹбур етмир. Амма О ҝөрәндә ки, биз нәләр едә биләҹәјимиз барәдә дүшүнүрүк, гәлбимиздә буна ујғун давранмаг арзусу ојада биләр.\n4. Јеһова фәалијјәт ҝөстәрмәјимиз үчүн бизә ҝүҹү неҹә верә биләр?\n4 Һәмчинин Јеһова фәалијјәт ҝөстәрмәјимиз үчүн бизә ҝүҹ вермәјә гадирдир (Әшј. 40:29). О, буну неҹә едир? Ола билсин, Јеһова мүгәддәс руһу васитәсилә баҹарыгларымызы инкишаф етдирмәјә көмәк етсин (Чых. 35:30—35). Һансыса тапшырыглары иҹра етмәјимиз үчүн тәшкилаты васитәсилә тәлиматландырсын. Әҝәр тәјинатынызы неҹә јеринә јетирәҹәјинизи билмирсинизсә, кимдәнсә көмәк истәјин. Еләҹә дә, сәхавәтли Атамыздан «инсан ҝүҹүндән үстүн олан ҝүҹ» истәмәјә чәкинмәјин (2 Кор. 4:7; Лука 11:13). Мүгәддәс Китабдан ҝөрмәк олар ки, Јеһова бир чох кишиләрин вә гадынларын үрәјиндә арзу ојадыб вә фәалијјәт ҝөстәрмәләри үчүн онлара ҝүҹ вериб. Ҝәлин бу нүмунәләрдән бәзиләрини арашдыраг. Һәр нүмунәни арашдырдыгҹа Јеһованын Өз ирадәсини јеринә јетирмәк үчүн ејнилә сиздән неҹә истифадә едә биләҹәји һагда дүшүнүн.\nЈЕҺОВА КИШИЛӘРДӘН НЕҸӘ ИСТИФАДӘ ЕТМИШДИ?\n5. Јеһованын Өз халгыны хилас етмәк үчүн Мусадан нә вахт вә неҹә истифадә етмәсиндән нә өјрәнирик?\n5 Јеһова Муса пејғәмбәрин Исраил халгы үчүн хиласкар олмасына сәбәб олду. Бәс Јеһова ондан нә вахт истифадә етди? Муса мисирлиләрин бүтүн һикмәтинә јијәләнәндән сонра өзүнү бу иш үчүн јарарлы һесаб едәндә? (Һәв. 7:22—25). Хејр, О, Мусаны тәвазөкар, һәлим бир инсан кими формалашдырдыгдан сонра истифадә етди (Һәв. 7:30, 34—36). Она Мисирин ән ҝүҹлү рәһбәри илә данышмасы үчүн ҹәсарәт верди (Чых. 9:13—19). Аллаһын Муса пејғәмбәрдән нә вахт вә неҹә истифадә етмәсиндән нә өјрәнирик? Јеһова илаһи хүсусијјәтләр тәзаһүр етдирән вә ҝүҹ үчүн Она үз тутан кәсләрдән истифадә едир (Филип. 4:13).\n6. Јеһованын Бәрзиллај васитәсилә Давуд падшаһа көмәк етмәсиндән нә өјрәнирик?\n6 Әсрләр сонра Јеһова Давуд падшаһа көмәк етмәк үчүн Бәрзиллајдан истифадә етмишди. Давуд вә адамлары Абсаламдан гачанда «аҹ-сусуз, јорғун» идиләр. Һәмин вахт аһыл јашында олан Бәрзиллај диҝәрләри илә бирҝә һәјатыны тәһлүкәјә атараг Давуда вә адамларына көмәк әли узатмышды. Бәрзиллај дүшүнмәди ки, јашына ҝөрә артыг Јеһова үчүн јарарлы дејил. Әксинә, Аллаһын хидмәтчиләринин еһтијаҹыны гаршыламаг үчүн әлиндән ҝәлән сәхавәти ҝөстәрди (2 Ишм. 17:27—29). Бундан өзүмүзә һансы дәрси ҝөтүрә биләрик? Јеһова истәр бизим әразимиздә, истәрсә дә башга өлкәдә јашајан садиг бәндәләринин әсас тәләбатларыны өдәмәк үчүн, јашымыздан асылы олмајараг, һәр биримиздән истифадә едә биләр (Мәс. 3:27, 28; 19:17). Һәтта биз онларын гајғысына шәхсән гала билмәсәк дә, үмумдүнја ишинә ианә едә биләрик. Бу пуллар баҹы-гардашларымыза көмәк етмәк үчүн еһтијаҹ дујулан заманда вә јердә истифадә олунаҹаг (2 Кор. 8:14, 15; 9:11).\n7. Јеһова Шәмундан неҹә истифадә етмишди вә бу мәлумат бизи неҹә руһландырыр?\n7 Јеһова Јерусәлимдә јашајан Шәмун адлы јашлы кишијә вәд вермишди ки, о, Мәсиһи ҝөрмәјинҹә өлмәјәҹәк. Бу вәд сөзсүз ки, Шәмуну чох руһландырмышды, чүнки о, узун илләр иди Мәсиһи ҝөзләјирди. Онун иман вә дөзүмү мүкафатсыз галмады. Бир ҝүн «Шәмун мүгәддәс руһун тәсири илә» мәбәдә ҝәлир. Орада көрпә Исаны ҝөрүр. Јеһова Шәмундан истифадә едәрәк Мәсиһ олаҹаг бу көрпә барәдә пејғәмбәрлик верир (Лука 2:25—35). Еһтимал ки, Шәмунун өмрү Иса Мәсиһин хидмәтә башладығы вахты ҝөрмәјә јетмәди, амма она нәсиб олан шәрәфә ҝөрә гәлби шүкранла долу иди. Ҝәләҹәкдә исә ону даһа ҝөзәл немәтләр ҝөзләјир! Јени дүнјада бу иманлы киши Исанын идарәчилији алтында јер үзүндәки бүтүн инсанларын неҹә мүбарәк олаҹағына шаһид олаҹаг (Јар. 22:18). Биз дә Јеһовадан алдығымыз истәнилән тәјината ҝөрә миннәтдарыг.\n8. Јеһова Барнәба кими, биздән дә неҹә истифадә едә биләр?\n8 Ерамызын биринҹи әсриндә Јусиф адлы сәхавәтли бир киши Јеһованын ондан руһани ишләрдә истифадә етмәсинә һазыр иди (Һәв. 4:36, 37). Ҝөрүнүр, Јусиф башгаларыны јахшы тәсәлли етдији үчүн һәвариләр ону «тәсәлли оғлу» мәнасыны верән Барнәба дејә чағырырдылар. Шаул әввәлләр јығынҹаглары тәгиб етдијинә ҝөрә мәсиһи оландан сонра баҹы-гардашларын бир чоху она јахынлашмаға горхурду. Амма истиганлы Барнәба Шаулун дадына јетмишди. Һәр һалда, Шаул она хејирхаһлығына ҝөрә чох миннәтдар иди (Һәв. 9:21, 26—28). Сонралар Јерусәлимдәки ағсаггаллар узаг Сурија Антакјасында јашајан баҹы-гардашлары руһландырмаға еһтијаҹ ҝөрәндә, сизҹә, кими ҝөндәрдиләр? Барнәбаны! Онлар сечимләриндә јанылмамышдылар. Охујуруг ки, Барнәба «һамыны Ағаја үрәкдән, мәтанәтлә садиг галмаға чағырды» (Һәв. 11:22—24). Ејнилә бу ҝүн дә, Јеһова бизә диндашларымыз үчүн «тәсәлли оғлу» олмаға көмәк едә биләр. Мисал үчүн, о бизим васитәмизлә әзизләрини итирәнләрә тәсәлли верә биләр. Јахуд сәһһәтиндә проблем олан вә ја депрессијадан әзијјәт чәкән диндашымыза зәнҝ едиб, јахуд баш чәкиб бир-ики кәлмә хош сөз демәјә тәшвиг едә биләр. Јеһованын Барнәба кими, сиздән дә истифадә етмәсинә шәраит јарадаҹагсыныз? (1 Салон. 5:14).\n9. Јеһованын Василиј гардаша јахшы ағсаггал олмаға көмәк етмәсиндән нә өјрәнирик?\n9 Јеһова Василиј адлы бир гардаша јахшы ағсаггал олмаға көмәк едиб. Гардаш 26 јашында ағсаггал тәјин олунанда горхурду ки, јығынҹаға, хүсусилә дә һәјатынын чәтин анларыны јашајан баҹы-гардашлара руһани ҹәһәтдән көмәк едә билмәјәҹәк. Амма о, тәҹрүбәли ағсаггалларын вә Мәсул Гардашлар үчүн Мәктәбин сајәсиндә чох дәјәрли тәлим алды. Василиј гардаш пүхтәләшмәк үчүн вар ҝүҹү илә чалышырды. Мисал үчүн, о, гаршысына кичик мәгсәдләр гојмушду. Мәгсәдләринә бир-бир чатдыгҹа горхуларыны ашырды. О дејир: «О вахтлар мәни горхудан шејләри инди бөјүк севинҹлә едирәм. Баҹыја вә ја гардаша тәсәлли вермәк үчүн Јеһованын көмәји илә мүнасиб ајә тапанда севинҹимин һәдди-һүдуду олмур». Әзиз гардашлар, сиз дә Василиј гардаш кими, Јеһованын сиздән истифадә етмәсинә шәраит јаратсаныз, О, сизә јығынҹагда даһа бөјүк мәсулијјәтләрин өһдәсиндән ҝәлмәк баҹарығы верәҹәк.\nЈЕҺОВА ГАДЫНЛАРДАН НЕҸӘ ИСТИФАДӘ ЕТМИШДИ?\n10. Абигајил нә етмишди вә онун нүмунәсиндән нә өјрәнирик?\n10 Талут падшаһын әлиндән гачан Давуд вә адамларынын көмәјә еһтијаҹы вар иди. Давудун адамлары Набал адлы варлы бир исраиллидән она бир аз јемәк вермәсини истәјир. Онлар сәһрада Набалын сүрүләрини горудуглары үчүн ондан көмәк истәмәјә чәкинмир. Амма худбин Набал онлара јардым етмәкдән имтина едир. Бундан әсәбиләшән Давуд Набалы вә онун евиндәки бүтүн кишиләри гырмаг нијјәтинә дүшүр (1 Ишм. 25:3—13, 22). Лакин Набалын ҝөзәл олдуғу гәдәр дә ағыллы олан арвады Абигајил бөјүк шүҹаәт ҝөстәрир. О, Давудун ајагларына дүшүб ону гисас алмагдан, ган төкмәкдән сахламаға чалышыр. Мүлајим шәкилдә она һәр шеји Јеһованын өһдәсинә бурахмағы мәсләһәт ҝөрүр. Абигајилин һәлимлији вә ағыллы давранмасы Давудун үрәјини фәтһ едир. О баша дүшүр ки, Абигајили Јеһова ҝөндәриб (1 Ишм. 25:23—28, 32—34). Абигајил өзүндә јетишдирдији хүсусијјәтләр сајәсиндә Јеһова үчүн јарарлы иди. Ејнилә, өзләриндә бәсирәт јетишдирән вә нәзакәтли шәкилдә мәсләһәт вермәји өјрәнән баҹылар да Јеһова үчүн јарарлы олуб аиләләрини вә јығынҹагдакылары мөһкәмләндирә биләр (Мәс. 24:3; Тит. 2:3—5).\n11. Сәллум гызлары нә етмишди вә бу ҝүн кимләр онлардан өрнәк алыр?\n11 Әсрләр өнҹә Јерусәлим диварларынын бәрпасында Јеһова бир чохларындан истифадә етмишди. Онларын арасында Сәллум гызлары да вар иди (Нәһ. 2:20; 3:12). Аталарынын башчы олмасына бахмајараг, онлар һәвәслә белә бир ағыр вә тәһлүкәли иши ҝөрүрдүләр (Нәһ. 4:15—18). Сәллум гызлары бу иши ҝөрмәји шәнләринә сығышдырмајан тәгуһлуларын әсилзадәләриндән неҹә дә фәргләнирдиләр! (Нәһ. 3:5). Лајиһәнин ҹәми 52 ҝүнә тамамландығыны ҝөрәндә Сәллум гызларынын неҹә севиндијини тәсәввүр етмәк олар! (Нәһ. 6:15). Бизим дөврүмүздә дә баҹылар мүгәддәс хидмәтин хүсуси нөвүндә — Јеһоваја һәср олунан биналарын тәмир вә тикинтисиндә севә-севә иштирак едирләр. Онларын баҹарығы, шөвгү, сәдагәти бу ишин һәјата кечмәсиндә ваҹиб рол ојнајыр.\n12. Јеһова Табитәдән истифадә етдији кими, биздән дә неҹә истифадә едә биләр?\n12 Јеһова Табитәни чохлу хејирхаһ ишләр ҝөрмәјә, хүсусилә дә дуллара әл тутмаға тәшвиг едирди (Һәв. 9:36). Чох хејирхаһ вә сәхавәтли олдуғу үчүн Табитә өләндә чохлары кәдәрә гәрг олмушду. Лакин һәвари Бутрус ону дирилдәндә онлар чох севинмишди (Һәв. 9:39—41). Табитәнин һадисәсиндән нә өјрәнирик? Ҝәнҹләр, јашлылар, кишиләр, гадынлар, бир сөзлә, һәр биримиз диндашларымызын рифаһы үчүн нәләрсә едә биләрик (Ибр. 13:16).\n13. Јеһова Рут адлы утанҹаг бир баҹыдан неҹә истифадә етмишди вә баҹы һансы нәтиҹәјә ҝәлиб?\n13 Рут адлы утанҹаг бир баҹы хүсуси тәјинатлы мүждәчи олмаг истәјирди. Ҝәнҹ јашларында о, бир-бир бүтүн евләрә ҹәлд шәкилдә буклет пајлајырды. Рут дејир ки, бу иши ҝөрмәкдән зөвг алырды. Амма инсанлара Аллаһын Падшаһлығы һагда данышмаг онун үчүн әсл мүбаризә иди. Утанҹаглығына бахмајараг, Рут 18 јашында өнҹүл олур. 1946-ҹы илдә Ҝөзәтчи Гүлләсинин Мүгәддәс Китаб Мәктәби Ҝиладда тәһсил алыр, даһа сонра Һавај вә Јапонијада хидмәт едир. Јеһова ондан хош хәбәри бу өлкәләрдә јајмаг үчүн чох истифадә етмишди. Тәхминән 80 ил хидмәтдә иштирак едән Рут баҹы дејир: «Јеһова һәмишә ҝүҹ-гүввәт мәнбәјим олуб. О, утанҹаглығымын өһдәсиндән ҝәлмәјә көмәк едиб. Тамамилә әминәм ки, Јеһова Она етибар едән һәр бир кәси јарарлы едә биләр».\nГОЈ ЈЕҺОВА СИЗИ ИСТӘДИЈИ КӘС ЕТСИН\n14. Колослулара 1:29 ајәсинә әсасән, Јеһоваја јарарлы олмаг үчүн нә етмәлијик?\n14 Тарих боју Јеһова хидмәтчиләрини чохлу мүхтәлиф роллары иҹра етмәјә јарарлы едиб. Бәс ирадәсини јеринә јетирмәк үчүн сизи һансы саһәдә истифадә едәҹәк? Чох шеј сизин нә гәдәр иш ҝөрмәјә һазыр олмағыныздан асылыдыр. (Колослулара 1:29 ајәсини охујун.) Јеһова ирадәсини јеринә јетирмәк үчүн сиздән сәриштәли мүждәчи, габилијјәтли мүәллим, јахшы тәсәлли верән, баҹарыглы ишчи, ҝөзәл дост, бир сөзлә, ким истәсә едә биләр, јетәр ки, буна имкан верин.\nЈЕҺОВА ФӘАЛИЈЈӘТ ҜӨСТӘРМӘЈИНИЗ ҮЧҮН ГӘЛБИНИЗДӘ АРЗУ ОЈАДАҸАГ ВӘ ҜҮҸ ВЕРӘҸӘК ФИЛИППИЛИЛӘРӘ 2:13\nЈеһова ирадәсини јеринә јетирмәк үчүн сизи сәриштәли мүждәчи, габилијјәтли мүәллим, јахшы тәсәлли верән, баҹарыглы ишчи, ҝөзәл дост, бир сөзлә, ким истәсә едә биләр (14—16 абзаслара бахын)\n15. 1 Тимутијә 4:12, 15 ајәләринә әсасән, бу ҝүн ҝәнҹ гардашлар Јеһованын онлара һансы саһәдә көмәк етмәси үчүн јалвармалыдыр?\n15 Бәс јеткинлик јашына јетишән гардашлар барәдә нә демәк олар? Енержи долу гардашларын үзәрләринә јығынҹаг хидмәтчиси мәсулијјәти ҝөтүрүб јығынҹаға көмәк етмәсинә бөјүк еһтијаҹ вар. Бир чох јығынҹагларда ағсаггалларын сајы јығынҹаг хидмәтчиләринин сајындан чохдур. Әзиз ҝәнҹ гардашлар, өзүнүздә әлавә мәсулијјәтләр ҝөтүрмәк истәји ојада биләрсиниз? Һәрдән бәзи гардашлар дејир: «Тәблиғчи олмаг мәни гане едир». Әҝәр сиз дә бу фикирдәсинизсә, Јеһоваја јалварын ки, сиздә јығынҹаг хидмәтчиси олмаг истәји ојатсын вә Она хидмәт етмәк үчүн әлиниздән ҝәләни етмәјә сизә ҝүҹ версин (Ваиз 12:1). Сизин көмәјинизә еһтијаҹымыз вар! (1 Тимутијә 4:12, 15 ајәләрини охујун.)\n16. Јеһовадан нә диләмәлијик вә нә үчүн?\n16 Јеһова нијјәтини һәјата кечирмәк үчүн сизә истәнилән кәс олмаға көмәк едә биләр. Одур ки, Онун ишини ҝөрмәк үчүн гәлбиниздә арзу ојатмасыны вә сизә еһтијаҹ дујдуғунуз ҝүҹү вермәсини диләјин. Ҝәнҹ, јахуд јашлы олмағыныздан асылы олмајараг, вахтынызы, ҝүҹүнүзү вә баҹарыгларынызы Јеһованы уҹалтмаг үчүн истифадә един (Ваиз 9:10). Јеһоваја хидмәтдә даһа чох иш ҝөрмәк кими ҝөзәл имкан јарананда, буну баҹармајаҹағыныздан горхдуғунуз үчүн фүрсәти әлдән вермәјин. Мәһәббәтли Атамыза лајиг олдуғу шәрәфи вермәкдә азаҹыг пајымызын олмасы белә, бизим үчүн бөјүк шәрәфдир!\nЈеһова она хидмәт етмәјимиз үчүн бизи неҹә јарарлы едир?\nМәгаләдә хүсусилә кимләрин нүмунәси сизин вәзијјәтинизә охшардыр вә нәјә ҝөрә?\nҜәнҹ гардашлар үрәкләриндә һансы истәји ојатмаға тәшвиг олунур?\nНӘҒМӘ 127 Неҹә инсан олмалыјам?\n^ абз. 5 Јеһоваја истәдијиниз гәдәр хидмәт едә билмирсиниз? Онун үчүн һәлә дә јарарлы олуб-олмадығынызы билмәк истәјирсиз? Јохса әксинә, Јеһоваја хидмәтдә даһа чох шеј етмәјинизә еһтијаҹ олмадығыны дүшүнүрсүнүз? Јеһова ирадәсини јеринә јетирмәјимиз үчүн истәдији кәс олаг дејә, һәм гәлбимиздә арзу ојатмаға, һәм дә ҝүҹ вермәјә гадирдир. Мәгаләдә Јеһованын буну һансы јолларла етдијини өјрәнәҹәјик.\n^ абз. 3 Һәвари Булусун мәктубу биринҹи әсрдәки мәсиһиләрә үнванланса да, онун сөзләри Јеһованын бүтүн хидмәтчиләринә аиддир.\n1919. Јүз ил әввәл\nАллаһын һөкмләри. О, һәмишә өнҹәдән хәбәрдар едир?\nАхырзаманын ахырында Рәббин ишиндә чох чалышын\n«Бөјүк мүсибәт» заманы садиг галын!\nЈеһоваја там сәдагәт ҝөстәрин\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2019\nҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2019